VI PIELIKUMS – Norādījumi informācijas atklāšanai par tiesiskā regulējuma piemērošanas jomu

**Veidne EU LI1 – Atšķirības starp grāmatvedības tvērumu un prudenciālās konsolidācijas tvērumu un finanšu pārskatu kategoriju attiecināšana uz regulatīvā riska kategorijām.** Elastīgs formāts.

1. Iestādes atklāj Regulas (ES) Nr. 575/2013[[1]](#footnote-1) (“*CRR*”) 436. panta c) punktā minēto informāciju, ievērojot turpmāk šajā pielikumā sniegtos norādījumus, lai aizpildītu veidni EU LI1, kas ietverta EBI IT risinājumu V pielikumā.

|  |  |
| --- | --- |
| Atsauces uz tiesību aktiem un norādījumi | |
| **Rindas numurs** | **Paskaidrojums** |
| 1.–XXX | **Kopējie aktīvi**  Rindu struktūra ir tāda pati kā rindu struktūra bilancei, kas izmantota iestādes jaunākajos pieejamajos finanšu pārskatos.  “Finanšu pārskati” ir gada individuālie vai konsolidētie finanšu pārskati, kas definēti Direktīvas 2013/34/ES[[2]](#footnote-2) 4. un 24. pantā, kā arī (attiecīgā gadījumā) finanšu pārskati to starptautisko grāmatvedības standartu nozīmē, kuri ES apstiprināti, piemērojot Regulu (EK) Nr. 1606/2002[[3]](#footnote-3). |
| 1.–XXX | **Kopējās saistības**  Rindu struktūra ir tāda pati kā rindu struktūra bilancei, kas izmantota iestādes jaunākajos pieejamajos finanšu pārskatos.  “Finanšu pārskati” ir gada individuālie vai konsolidētie finanšu pārskati, kas definēti Direktīvas 2013/34/ES 4. un 24. pantā, kā arī (attiecīgā gadījumā) finanšu pārskati to starptautisko grāmatvedības standartu nozīmē, kuri apstiprināti ES, piemērojot Regulu (EK) Nr. 1606/2002. |

|  |  |
| --- | --- |
| Atsauces uz tiesību aktiem un norādījumi | |
| **Atsauce uz aili** | **Paskaidrojums** |
| **a** | **Uzskaites vērtības, kas paziņotas publicētajos finanšu pārskatos**  Summa, kas norādīta aktīvu pusē un saistību pusē bilancē, kura izveidota, ievērojot konsolidācijas prasības, kas noteiktas piemērojamajā grāmatvedības regulējumā, tajā skaitā regulējumos, kuru pamatā ir Direktīva 2013/34/ES un Direktīva 86/635/EEK[[4]](#footnote-4), vai starptautiskos grāmatvedības standartus, kas apstiprināti ES. |
| **b** | **Uzskaites vērtības, uz kurām attiecas prudenciālās konsolidācijas tvērums**  Summa, kas norādīta aktīvu pusē un saistību pusē bilancē, kura izveidota, ievērojot regulatīvās konsolidācijas prasības *CRR* pirmās daļas II sadaļas 2. un 3. iedaļā.  Ja grāmatvedības konsolidācijas tvērums un prudenciālās konsolidācijas tvērums ir vienādi, šīs veidnes a) un b) ailes apvieno. |
| **c** | **To posteņu uzskaites vērtības, uz kuriem attiecas kredītriska regulējums**  To posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus), uz kuriem attiecas *CRR* trešās daļas II sadaļas 2. un 3. nodaļa. |
| **d** | **To posteņu uzskaites vērtības, uz kuriem attiecas darījuma partnera kredītriska regulējums**  To posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus), uz kuriem attiecas *CRR* trešās daļas II sadaļas 6. nodaļa. |
| **e** | **To posteņu uzskaites vērtības, uz kuriem attiecas vērtspapīrošanas regulējums**  To posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus) no netirdzniecības portfeļa, uz kuriem attiecas *CRR* trešās daļas II sadaļas 5. nodaļa. |
| **f** | **To posteņu uzskaites vērtības, uz kuriem attiecas tirgus riska regulējums**  To posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus), uz kuriem attiecas *CRR* trešās daļas IV sadaļa. Šajā ailē iekļauj posteņus, kuri atbilst vērtspapīrošanas pozīcijām tirdzniecības portfelī un uz kuriem attiecas *CRR* trešās daļas IV sadaļas prasības. |
| **g** | **To posteņu uzskaites vērtības, uz kuriem neattiecas pašu kapitāla prasības vai attiecas atskaitījums no pašu kapitāla**  To posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus), uz kuriem neattiecas pašu kapitāla prasības saskaņā ar *CRR*; to posteņu uzskaites vērtības atbilstoši prudenciālās konsolidācijas tvērumam (izņemot ārpusbilances posteņus), uz kuriem attiecas atskaitījumi no pašu kapitāla saskaņā ar *CRR* otro daļu.  Atskaitītie posteņi var ietvert, piemēram, posteņus, kas uzskaitīti *CRR* 37., 38., 39. un 41. pantā.  Aktīvu summas ir summas, ko faktiski atskaita no pašu kapitāla, ņemot vērā jebkādu ieskaitu ar saistībām, ko pieļauj atskaitījums (un jebkuras atskaitījuma robežvērtības), kurš piemērojams saskaņā ar *CRR* otrās daļas attiecīgajiem pantiem.  Kad posteņiem, kas uzskaitīti *CRR* 36. panta 1. punkta k) apakšpunktā un 48. pantā, piemēro 1250 % riska pakāpi, nevis tos atskaita, tos atklāj nevis šīs veidnes g) ailē, bet gan citās veidnes EU LI1 atbilstošajās ailēs. Tas attiecas arī uz jebkuru citu posteni, kam piemēro 1250 % riska pakāpi saskaņā ar *CRR* prasībām.  Saistību summas ir saistību summa, kas ir jāņem vērā, lai noteiktu aktīvu summu, kura atskaitāma no pašu kapitāla saskaņā ar attiecīgajiem *CRR* otrās daļas pantiem. Turklāt šajā ailē atklāj visas saistības, izņemot tās, i) kuras ir būtiskas *CRR* trešās daļas II sadaļas 4. nodaļā noteikto prasību piemērošanai vai ii) kuras ir būtiskas *CRR* trešās daļas II sadaļas 6. nodaļā un *CRR* trešās daļas IV sadaļā noteikto prasību piemērošanai. |
| **visas** | Ja atsevišķs postenis piesaista kapitāla prasības saskaņā ar vairāk nekā vienu riska regulējumu, vērtības atklāj visās ailēs, kas atbilst kapitāla prasībām, uz kurām tās attiecas. Tas nozīmē, ka šīs veidnes c)–g) ailē norādīto vērtību summa var būt lielāka par šīs veidnes b) ailē norādīto vērtību. Iestādes sniedz kvalitatīvus skaidrojumus par aktīviem un saistībām, uz kurām attiecas kapitāla prasības, par vairāk nekā vienu no riska regulējumiem, kas uzskaitīti *CRR* trešajā daļā. |

**Veidne EU LI2 – Galvenie avoti atšķirībām starp regulatīvajām riska darījumu vērtībām un uzskaites vērtībām finanšu pārskatos.** Fiksēts formāts.

1. Iestādes atklāj *CRR* 436. panta d) punktā minēto informāciju, ievērojot turpmāk šajā pielikumā sniegtos norādījumus, lai aizpildītu veidni EU LI2, kas ietverta šīs īstenošanas regulas V pielikumā.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1. | **Aktīvu uzskaites vērtības summa atbilstoši prudenciālās konsolidācijas tvērumam**  Summas šīs veidnes b)–e) ailē ir vienādas ar summām veidnes EU LI1 c)–f) ailē. |
| 2. | **Saistību uzskaites vērtības summa atbilstoši prudenciālās konsolidācijas tvērumam**  Summas šīs veidnes b)–e) ailē ir vienādas ar summām veidnes EU LI1 c)–f) ailē. |
| 3. | **Kopējā neto summa atbilstoši prudenciālās konsolidācijas tvērumam**  Summa pēc bilances posteņu savstarpējo prasījumu ieskaita starp aktīviem un saistībām atbilstoši prudenciālās konsolidācijas tvērumam neatkarīgi no minēto aktīvu un saistību atbilstības īpašajiem ieskaita noteikumiem *CRR* trešās daļas II sadaļas 4. un 5. nodaļas un *CRR* trešās daļas IV sadaļas piemērošanā.  Summa šajā rindā ir vienāda ar vērtību 1. rindā, no kuras atskaitīta vērtība, kas norādīta šīs veidnes 2. rindā. |
| 4. | **Ārpusbilances summas**  Iekļauj ārpusbilances sākotnējos riska darījumus, pirms attiecīgā gadījumā tiek izmantota korekcijas pakāpe, no noteiktā ārpusbilances paziņojuma, ievērojot prudenciālās konsolidācijas tvērumu šīs veidnes a)–d) ailē. |
| 5. | ***Novērtēšanas atšķirības***  Saskaņā ar *CRR* otrās daļas I sadaļas 2. nodaļas 34. pantu un *CRR* trešās daļas I sadaļas 3. nodaļas 105. pantu veikto vērtības korekciju uzskaites vērtības ietekme uz tirdzniecības portfeļa un netirdzniecības portfeļa riska darījumiem, vērtējot pēc patiesās vērtības saskaņā ar piemērojamo grāmatvedības regulējumu.  Šī summa atbilst summai veidnes EU CC1 7. rindā, kā arī summai veidnes EU PV1 12. rindas f) ailē. |
| 6. | ***Atšķirības atšķirīgu ieskaita noteikumu dēļ, izņemot atšķirības, kas jau iekļautas šīs veidnes 2. rindā***  Šis postenis attiecas uz neto bilances un ārpusbilances riska darījumu summām pēc *CRR* trešās daļas II sadaļas 4. un 5. nodaļā un *CRR* trešās daļas IV sadaļā paredzēto īpašo ieskaita noteikumu piemērošanas. Ieskaita noteikumu piemērošanas ietekme var būt negatīva (gadījumā, ja var būt nepieciešams ieskaitīt vairāk riska darījumu, nekā izmantots bilances posteņu savstarpējo prasījumu ieskaitu šīs veidnes 2. rindā) vai pozitīva (gadījumā, ja *CRR* paredzēto ieskaita noteikumu piemērošanas rezultātā ieskaita summa ir mazāka nekā bilances posteņu savstarpējo prasījumu ieskaits šīs veidnes 2. rindā). |
| 7. | ***Atšķirības, kas rodas, ņemot vērā noteikumus***  Reintegrācija to īpašo un vispārējo kredītriska korekciju riska darījumu vērtībā (kā definēts Komisijas Deleģētajā regulā (ES) 183/2014[[5]](#footnote-5)), kuras atskaitītas saskaņā ar piemērojamo grāmatvedības regulējumu no riska darījumu uzskaites vērtības atbilstoši *CRR* trešās daļas II sadaļas 3. nodaļai riska pakāpes piemērošanas nolūkos. Attiecībā uz riska darījumiem, kam piemērota riska pakāpe saskaņā ar *CRR* trešās daļas II sadaļas 2. nodaļu, ja uzskaites vērtība finanšu pārskatos atbilstoši prudenciālās konsolidācijas tvērumam ir samazināta par elementiem, kas kvalificējami kā vispārējās kredītriska korekcijas atbilstoši iepriekš minētajai deleģētajai regulai, šos elementus reintegrē riska darījumu vērtībā. |
| 8. | ***Atšķirības, kas rodas kredītriska mazināšanas metožu izmantošanas dēļ***  *CRR* definēto riska mazināšanas metožu piemērošanas ietekme uz riska darījumu vērtību atbilstoši prudenciālās konsolidācijas tvērumam. |
| 9. | ***Atšķirības, kas rodas kredīta korekcijas pakāpju dēļ***  Attiecīgo korekcijas pakāpju piemērošanas ietekme uz ārpusbilances riska darījumu vērtību atbilstoši prudenciālās konsolidācijas tvērumam saskaņā ar *CRR*.  Korekcijas pakāpi ārpusbilances posteņiem, kam piemērojama riska pakāpe *CRR* trešās daļas II sadaļas piemērošanā, nosaka saskaņā ar *CRR* 111., 166., 167. un 182. pantu (attiecībā uz kredītrisku) un 246. pantu (attiecībā uz vērtspapīrošanas risku). |
| 10. | ***Atšķirības, kas rodas saistībā ar vērtspapīrošanu ar riska pārvešanu***  Ietekme uz vērtspapīroto riska darījumu vērtību, ko izraisa vērtspapīroto darījumu izmantošana kredītriska pārvešanai trešām personām saskaņā ar *CRR*. |
| 11. | ***Citas atšķirības*** *(ja piemērojams)*  Citi nozīmīgi faktori, kas veicina atšķirības starp finanšu pārskatu uzskaites vērtībām atbilstoši regulatīvajam piemērošanas tvērumam un riska darījumu summām, ko ņem vērā regulatīvos nolūkos.  Iestādes papildina šajā rindā atklāto kvantitatīvo informāciju ar kvalitatīviem paskaidrojumiem par šo atšķirību galvenajiem veicinātājfaktoriem tabulā EU LIA. |
| 12. | **Riska darījumu vērtības, ko ņem vērā regulatīvos nolūkos**  Kopsumma, ko uzskata par sākumpunktu *RWEA* aprēķinam pēc to *CRM* metožu piemērošanas (izņemot ieskaitu), kuras noteiktas *CRR* trešās daļas II sadaļas 4. nodaļā, un pēc *CRR* trešās daļas II sadaļas 4. un 5. nodaļā un *CRR* trešās daļas IV sadaļā noteikto ieskaita prasību piemērošanas, par katru no riska kategorijām.  Ja piemēro standartizēto pieeju (*SA*), šī ir vērtība pēc specifiskajām kredīta korekcijām, papildu vērtības korekcijām saskaņā ar *CRR* 34. un 110. pantu un citiem pašu kapitāla samazinājumiem saistībā ar aktīvu posteni. Ārpusbilances posteņiem, kas uzskaitīti šīs īstenošanas regulas I pielikumā, riska darījumu vērtība ir nominālā vērtība pēc specifisko kredītriska korekciju atskaitīšanas, reizinot ar piemērojamo procentuālo daļu, kas minēta *CRR* 111. panta 1. punkta a) un d) punktā.  Izmantojot *IRB* pieeju, atklātā vērtība ir riska darījumu vērtība *CRR* 166., 167. un 168. panta nozīmē.  Tādējādi uzskaites vērtības, kas paziņotas finanšu pārskatos atbilstoši prudenciālās konsolidācijas tvērumam, atklāj šīs veidnes 1.–3. rindā, savukārt ārpusbilances sākotnējos riska darījumus atklāj šīs veidnes 4. rindā. Jebkurš īpašs regulatīvs pieskaitījums vai atskaitījums saistībā ar šīm summām ir jāiekļauj šīs veidnes 5.–11. rindā, lai paskaidrotu, kā šīs summas saskaņot ar riska darījumu vērtību regulatīvos nolūkos kā *RWEA* aprēķina sākumpunktu saskaņā ar katru no regulējumiem, kas minēti šīs veidnes b)–e) ailē. Tas nozīmē, ka it īpaši kredītriska gadījumā riska darījumu summas, ko ņem vērā regulatīvos nolūkos un kas jāatklāj šīs veidnes 12. rindā, atšķirsies no uzskaites vērtībām, kas paziņotas finanšu pārskatos atbilstoši prudenciālās konsolidācijas tvērumam, ņemot vērā grāmatvedības noteikumu īpašo regulatīvo režīmu *RWEA* aprēķināšanai. |

|  |  |
| --- | --- |
| **Atsauces uz tiesību aktiem un norādījumi** | |
| **Atsauce uz aili** | **Paskaidrojums** |
| **a** | **Kopā**  Kopā veidnes EU LI2 a) ailē = summas veidnes EU LI1 b) ailē – summas veidnes EU LI1 g) ailē. |
|  | Aiļu sadalījums regulatīvā riska kategorijās b)–e) ailē atbilst sadalījumam, kas uzskaitīts *CRR* trešajā daļā: |
| **b** | **Kredītriska regulējums**  Riska darījumi, kas minēti *CRR* trešās daļas II sadaļā  Riska darījumi, kam piemēro kredītriska regulējumu, atbilst vai nu riska darījumu summai, kas piemērota kredītriska standartizētajā pieejā (sk. *CRR* trešās daļas II sadaļas 2. nodaļas 111. pantu), vai arī riska darījumiem, kuros netiek pildītas saistības (*EAD*), ja kredītriskam piemēro *IRB* pieeju (sk. *CRR* trešās daļas II sadaļas 3. nodaļas 166., 167. un 168. pantu). |
| **c** | **Vērtspapīrošanas regulējums**  Riska darījumi no netirdzniecības portfeļa, kā norādīts *CRR* trešās daļas II sadaļas 5. nodaļā.  Vērtspapīrošanas riska darījumus nosaka saskaņā ar *CRR* trešās daļas II sadaļas 5. nodaļas 246. pantu. |
| **d** | **Darījuma partnera kredītriska (*CCR*) regulējums**  Riska darījumi, kas ņemti vērā *CRR* trešās daļas II sadaļas 6. nodaļā. |
| **e** | **Tirgus riska regulējums**  Tirgus riska darījumi, kas atbilst pozīcijām, kurām piemēro tirgus riska regulējumu *CRR* trešās daļas IV sadaļā.  Attiecībā uz šo aili informāciju atklāj tikai šīs veidnes 1.–3. un 12. rindā. |
| visas | Ja uz atsevišķu posteni attiecas kapitāla prasības saskaņā ar vairāk nekā vienu riska regulējumu, to atklāj visās attiecīgajās ailēs, kas atbilst kapitāla prasībām. Tas nozīmē, ka šīs veidnes b)–e) ailē norādīto vērtību summa var būt lielāka par šīs veidnes a) ailē norādīto vērtību. Iestādes sniedz kvalitatīvus skaidrojumus par aktīviem un saistībām, uz kurām attiecas kapitāla prasības, par vairāk nekā vienu no riska regulējumiem, kas uzskaitīti *CRR* trešajā daļā. |

**Veidne EU LI3 – Izklāsts par konsolidācijas tvēruma atšķirībām (par katru struktūru)**

1. Iestādes atklāj *CRR* 436. panta b) punktā minēto informāciju, ievērojot turpmāk šajā pielikumā sniegtos norādījumus, lai aizpildītu šīs īstenošanas regulas V pielikumā ietverto veidni EU LI3.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
|  | Rindas ir elastīgas. Informāciju atklāj par struktūrām, kas iekļautas grāmatvedības un regulatīvajā konsolidācijas tvērumā, kā definēts saskaņā ar piemērojamo grāmatvedības regulējumu un *CRR* pirmās daļas II sadaļas 2. un 3. iedaļā, attiecībā uz kurām grāmatvedības konsolidācijas metode atšķiras no regulatīvās konsolidācijas metodes. Viena rinda par katru struktūru. |

|  |  |
| --- | --- |
| **Atsauces uz tiesību aktiem un norādījumi** | |
| **Atsauce uz aili** | **Paskaidrojums** |
| a | **Struktūras nosaukums**  Tās struktūras komercnosaukums, kas iekļauta vai atskaitīta no iestādes regulatīvā un grāmatvedības konsolidācijas tvēruma |
| b | **Grāmatvedības konsolidācijas metode**  Konsolidācijas metode, kas izmantota saskaņā ar piemērojamo grāmatvedības regulējumu |
| c–g | **Regulatīvās konsolidācijas metode**  Konsolidācijas metode, kas īstenota *CRR* pirmās daļas II sadaļas 2. nodaļas nolūkā.  Atklāj informāciju vismaz par metodēm, kas uzskaitītas *CRR* 436. panta b) punktā.  Iestādes atzīmē ar ķeksīti piemērojamās ailes, norādot katras struktūras konsolidācijas metodi atbilstoši grāmatvedības regulējumam un to, vai atbilstoši prudenciālās konsolidācijas tvērumam katra struktūra ir i) pilnībā konsolidēta, ii) proporcionāli konsolidēta, iii) atzīta atbilstoši pašu kapitāla metodei, iv) nav ne konsolidēta, ne atskaitīta, vai v) ir atskaitīta. |
| **h** | **Struktūras apraksts**  Īss struktūras apraksts, atklājot (vismaz) informāciju par tās darbības nozari |

**Tabula EU LIA – Paskaidrojumi par atšķirībām starp grāmatvedības un regulatīvajām riska darījumu vērtībām.** Brīva formāta tekstlogi kvalitatīvas informācijas atklāšanai.

1. Iestādes atklāj *CRR* 436. panta b) un d) punktā minēto informāciju, ievērojot turpmāk šajā pielikumā sniegtos norādījumus, lai aizpildītu šīs īstenošanas regulas V pielikumā ietverto tabulu EU LIA.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | Iestādes paskaidro un kvantificē izcelsmi jebkurām būtiskajām atšķirībām starp summām veidnes EU LI1 a) un b) ailē neatkarīgi no tā, vai atšķirības izriet no atšķirīgiem konsolidācijas noteikumiem vai atšķirīgu grāmatvedības standartu izmantošanas grāmatvedības konsolidācijā un regulatīvajā konsolidācijā. |
| b) | Iestādes paskaidro izcelsmi atšķirībām starp uzskaites vērtībām, kam piemēro prudenciālās konsolidācijas tvērumu, un summām, kas ņemtas vērā regulatīvos nolūkos un norādītas veidnē EU LI2. |

**Tabula EU LIB – Cita kvalitatīva informācija par piemērošanas jomu.** Brīva formāta tekstlogi kvalitatīvas informācijas atklāšanai.

1. Iestādes atklāj *CRR* 436. panta f), g) un h) minēto informāciju, ievērojot turpmāk šajā pielikumā sniegtos norādījumus, lai aizpildītu šīs īstenošanas regulas V pielikumā ietverto tabulu EU LIB.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| a) | Iestādes atklāj jebkurus esošos vai paredzamos būtiskos praktiskos vai juridiskos šķēršļus tam, lai varētu veikt tūlītēju pašu kapitāla pārskaitīšanu vai saistību nokārtošanu starp mātesuzņēmumu un tā meitasuzņēmumiem. |
| b) | Attiecīgā gadījumā iestādes atklāj konsolidācijā neiekļauto meitasuzņēmumu nosaukumus. |
| c) | Attiecīgā gadījumā iestādes atklāj, kādu apstākļu dēļ ir izmantoti *CRR* 7. pantā minētā atkāpe vai *CRR* 9. pantā minētā individuālas konsolidēšanas metode. |
| d) | Attiecīgā gadījumā iestādes atklāj kopējo summu, par kuru faktiskais pašu kapitāls ir mazāks nekā nepieciešamais kapitāls visos meitasuzņēmumos, kas nav iekļauti konsolidācijā, un šādu meitasuzņēmumu nosaukumus. |

**Veidne EU PV1 – Piesardzīgas vērtēšanas korekcijas (*PVA*)** Fiksēts formāts.

1. Iestādes, kas piemēro pamatpieeju, lai noteiktu papildu vērtēšanas korekciju piesardzīgai vērtēšanai saskaņā ar Komisijas Deleģētās regulas (ES) 2016/101[[6]](#footnote-6) III nodaļu, atklāj *CRR* 436. panta e) punktā minēto informāciju, ievērojot turpmāk šajā pielikumā sniegtos norādījumus, lai aizpildītu šīs īstenošanas regulas V pielikumā ietverto veidni EU PV1.

|  |  |
| --- | --- |
| **Atsauces uz tiesību aktiem un norādījumi** | |
| **Rindas numurs** | **Paskaidrojums** |
| 1.–10. rinda | Kategoriju līmeņa PVK  Tirgus cenas nenoteiktības, pozīcijas slēgšanas vai likvidācijas izdevumu, modeļa riska, koncentrētu pozīciju, turpmāku administratīvo izmaksu, priekšlaicīgas darījuma izbeigšanas un operacionālā riska kategoriju līmeņa papildu vērtības korekciju nosaka saskaņā ar Komisijas deleģētās regulas (ES) 2016/101 attiecīgi 9.–11. un 14.–17. pantu.  Attiecībā uz tirgus cenas nenoteiktības, pozīcijas slēgšanas vai likvidācijas izdevumu un modeļa riska kategorijām, kurām piemēro ar diversifikāciju saistītos ieguvumus, kā noteikts attiecīgi Deleģētās regulas (ES) 2016/101 9. panta 6. punktā, 10. panta 7. punktā un 11. panta 7. punktā, kategoriju līmeņa PVK atklāj šīs veidnes a līdz EU-e2 ailē kā atsevišķo PVK tiešo summu pirms ar diversifikāciju saistītajiem ieguvumiem. Ar diversifikāciju saistītos ieguvumus saskaņā ar Komisijas Deleģētās regulas (ES) 2016/101 9. panta 6. punktu, 10. panta 7. punktu un 11. panta 7. punktu iekļauj šīs veidnes f) ailē. |
| 1. | Tirgus cenas nenoteiktība  *CRR* 105. panta 10. punkts  Tirgus cenas nenoteiktības PVK aprēķina saskaņā ar Komisijas Deleģētās regulas (ES) 2016/101 9. pantu. |
| 2. | Neattiecas |
| 3. | Pozīcijas slēgšanas vai likvidācijas izdevumi  *CRR* 105. panta 10. punkts  Pozīcijas slēgšanas vai likvidācijas izdevumu PVK aprēķina saskaņā ar Komisijas Deleģētās regulas (ES) 2016/101 10. pantu. |
| 4. | Koncentrētas pozīcijas  *CRR* 105. panta 11. punkts  Koncentrēto pozīciju PVK aprēķina saskaņā ar Komisijas Deleģētās regulas (ES) 2016/101 14. pantu. |
| 5. | Priekšlaicīga darījuma izbeigšana  *CRR* 105. panta 10. punkts  Priekšlaicīgas darījuma izbeigšanas PVK aprēķina saskaņā ar Komisijas Deleģētās regulas (ES) 2016/101 16. pantu. |
| 6. | Modeļa risks  *CRR* 105. panta 10. punkts  Modeļa riska PVK aprēķina saskaņā ar Komisijas Deleģētās regulas (ES) 2016/101 11. pantu. |
| 7. | Operacionālais risks  *CRR* 105. panta 10. punkts  Operacionālā riska PVK aprēķina saskaņā ar Komisijas Deleģētās regulas (ES) 2016/101 17. pantu. |
| 8. | Neattiecas |
| 9. | Neattiecas |
| 10. | Turpmākas administratīvās izmaksas  *CRR* 105. panta 10. punkts  Turpmāku administratīvo izmaksu PVK aprēķina saskaņā ar Komisijas Deleģētās regulas (ES) 2016/101 15. pantu. |
| 11. | Neattiecas |
| 12. | Kopējās papildu vērtības korekcijas  Kopējās PVK, kas jāatskaita no pašu kapitāla saskaņā ar *CRR* 34. un 105. pantu, atklāj šīs veidnes 12. rindas f) ailē. Šī summa atbilst summai veidnes EU CC1 7. rindā, kā arī summai veidnes EU LI2 5. rindas a) ailē.  Portfeļiem, uz kuriem attiecas pamatpieeja, kas noteikta Deleģētās regulas (ES) 2016/101 par piesardzīgu vērtēšanu III nodaļā, kopējā PVK ir summa, kuru veido vērtības šīs veidnes 1.–10. rindā, un vērtības, kuras aprēķinātas saskaņā ar Deleģētās regulas (ES) 2016/101 7. panta 2. punkta b) punkta i)–iii) apakšpunktu attiecībā uz portfeļiem, kam piemēro alternatīvo pieeju, ja tāda ir.  Portfeļiem, uz kuriem attiecas vienkāršotā pieeja, kas noteikta Deleģētās regulas (ES) 2016/101 par piesardzīgu vērtēšanu II nodaļā, kopējā PVK, kura ietverta šīs veidnes f) ailē, ir summa, kas aprēķināta saskaņā ar šīs nodaļas 5. pantu. |
| **Ailes burts** | **Paskaidrojums** |
| a–e | **Sadalījums pa RISKA KATEGORIJĀM**  Iestādes savus pēc patiesās vērtības vērtētos aktīvus un saistības, kas iekļauti robežvērtības aprēķinā saskaņā ar Deleģētās regulas (ES) 2016/101 4. panta 1. punktu (tirdzniecības portfeļa un netirdzniecības portfeļa), iedala šādās riska kategorijās: procentu likmes, ārvalstu valūta, kredīti, kapitāla vērtspapīri, preces.  Iedalījumā šajās ailēs neiekļauj PVK, kas aprēķinātas saskaņā ar Komisijas Deleģētās regulas (ES) 2016/101 12. un 13. pantu un kas atklātas šīs veidnes EU-e1. un Eu-e2. ailē. |
| EU e1. | **Kategoriju līmeņa PVK – Vērtēšanas neskaidrība: nenopelnītās peļņas no kredītriska starpības PVK**  *CRR* 105. panta 10. punkts, Komisijas Deleģētās Regulas (ES) 2016/101 12. pants  Kopējo PVK nenopelnītajai peļņai no kredītriska starpības (“PVK no *CVA*”) un tās sadalījumu starp tirgus cenas nenoteiktības, pozīcijas slēgšanas vai likvidācijas izdevumu un modeļa riska PVK nosaka saskaņā ar Komisijas Deleģētās regulas (ES) 2016/101 12. pantu. |
| EU e2. | **Kategoriju līmeņa PVK – Ieguldījumu un finansējuma izmaksu PVK**  *CRR* 105. panta 10. punkts, Komisijas Deleģētās Regulas (ES) 2016/101 13. pants  Kopējo PVK ieguldījumu un finansējuma izmaksām un tās sadalījumu starp tirgus cenas nenoteiktības, pozīcijas slēgšanas vai likvidācijas izdevumu un modeļa riska PVK nosaka saskaņā ar Komisijas Deleģētās regulas (ES) 2016/101 13. pantu. |
| f | **Kopējais kategoriju līmenis pēc diversifikācijas**  Portfeļiem, uz kuriem attiecas pamatpieeja, kā noteikts Komisijas Deleģētās regulas (ES) 2016/101 III nodaļā, kopējais kategoriju līmenis pēc diversifikācijas ietver kopējās PVK, kas aprēķinātas saskaņā ar pamatpieeju pēc patiesās vērtības vērtētajiem aktīviem un saistībām, kuras iekļautas robežvērtības aprēķinā saskaņā ar Komisijas Deleģētās regulas (ES) 2016/101 4. panta 1. punktu. Tas ietver ar diversifikāciju saistītos ieguvumus, kas definēti saskaņā ar Komisijas Deleģētās regulas (ES) 2016/101 9. panta 6. punktu, 10. panta 7. punktu un 11. panta 7. punktu.  Kopējā PVK šīs veidnes 12. rindas f) ailē ietver summas, kas aprēķinātas saskaņā ar Deleģētās regulas (ES) 2016/101 7. panta 2. punkta b) apakšpunkta i)–iii) punktu, portfeļiem, kam piemēro alternatīvo pieeju, ja tāda ir.  Portfeļiem, uz kuriem attiecas vienkāršotā pieeja, kas noteikta Deleģētās regulas (ES) 2016/101 par piesardzīgu vērtēšanu II nodaļā, kopējā PVK, kas ietverta šīs veidnes 12. rindā, ir summa, kas aprēķināta saskaņā ar šīs nodaļas 5. pantu. |
| g | **T. sk.: kopējā pamatpieeja tirdzniecības portfelī**  Katrai attiecīgajai PVK kategorijai attiecībā uz portfeļiem, kam piemēro pamatpieeju, kā noteikts Komisijas Deleģētās regulas (ES) 2016/101 III nodaļā, to PVK īpatsvars, kas izriet no pozīcijām, kuras turētas “tirdzniecības portfelī”: visas finanšu instrumentu un preču pozīcijas, ko iestāde tur vai nu tirdzniecības nolūkā, vai lai ierobežotu risku tirdzniecības nolūkā turētām pozīcijām saskaņā ar *CRR* 104. pantu.  Atklātā vērtība ietver ar diversifikāciju saistītos ieguvumus, kas definēti saskaņā ar Komisijas Deleģētās regulas (ES) 2016/101 9. panta 6. punktu, 10. panta 7. punktu un 11. panta 7. punktu. |
| h | **T. sk.: kopējā pamatpieeja bankas portfelī**  Katrai attiecīgajai PVK kategorijai attiecībā uz portfeļiem, kam piemēro pamatpieeju, kā noteikts Komisijas Deleģētās regulas (ES) 2016/101 III nodaļā, to PVK īpatsvars, kas izriet no pēc patiesās vērtības vērtētām pozīcijām finanšu instrumentos un precēs, kuras netiek turētas tirdzniecības portfelī.  Atklātā vērtība ietver ar diversifikāciju saistītos ieguvumus, kas noteikti saskaņā ar Komisijas Deleģētās regulas (ES) 2016/101 9. panta 6. punktu, 10. panta 7. punktu un 11. panta 7. punktu. |

1. Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012, kas grozīta ar Regulu (ES) 2024/1623 ([OV L 176, 27.6.2013., 1. lpp.](https://eur-lex.europa.eu/legal-content/LV/AUTO/?uri=OJ:L:2013:176:TOC); [Regula – ES – 2024/1623 – LV – EUR-Lex (europa.eu)](https://eur-lex.europa.eu/legal-content/LV/TXT/?uri=OJ:L_202401623)). [↑](#footnote-ref-1)
2. Eiropas Parlamenta un Padomes Direktīva 2013/34/ES (2013. gada 26. jūnijs) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK (OV L 182, 29.6.2013., 19. lpp.). [↑](#footnote-ref-2)
3. EIROPAS PARLAMENTA UN PADOMES REGULA (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (OV L 243, 11.9.2002., 1. lpp.). [↑](#footnote-ref-3)
4. PADOMES DIREKTĪVA 86/635/EEK (1986. gada 8. decembris) par banku un citu finanšu iestāžu gada pārskatiem un konsolidētajiem pārskatiem (OV L 372, 31.12.1986., 1. lpp.). [↑](#footnote-ref-4)
5. KOMISIJAS DELEĢĒTĀ REGULA (ES) Nr. 183/2014 (2013. gada 20. decembris), ar ko papildina Eiropas Parlamenta un Padomes Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām saistībā ar regulatīvajiem tehniskajiem standartiem, ar ko precizē specifisko un vispārējo kredītriska korekciju aprēķināšanu (OV L 57, 27.2.2014., 3. lpp.). [↑](#footnote-ref-5)
6. KOMISIJAS DELEĢĒTĀ REGULA (ES) 2016/101 (2015. gada 26. oktobris), ar ko papildina Eiropas Parlamenta un Padomes Regulu (ES) Nr. 575/2013 attiecībā uz piesardzīgas vērtēšanas regulatīviem tehniskajiem standartiem saskaņā ar 105. panta 14. punktu (OV L 21, 28.1.2016., 54. lpp.). [↑](#footnote-ref-6)