ANNESS VIII – Struzzjonijiet għal mudelli ta’ divulgazzjoni tal-fondi proprji

**Mudell EU CC1 - Kompożizzjoni tal-fondi proprji regolatorji**

1. L-istituzzjonijiet għandhom jiddivulgaw l-informazzjoni msemmija fil-punti (a), (d), (e) u (f) tal-Artikolu 437 tar-Regolament (UE) 575/2013[[1]](#footnote-1) (“CRR”) billi jsegwu l-istruzzjonijiet ipprovduti f’dan l-Anness biex jimlew il-Mudell EU CC1 li huwa ppreżentat fl-Anness VII tas-soluzzjonijiet tal-IT tal-EBA.
2. Għall-finijiet tal-Mudell EU CC1, l-aġġustamenti regolatorji jinkludu tnaqqis mill-fondi proprji u l-filtri prudenzjali.
3. L-istituzzjonijiet huma meħtieġa jimlew il-kolonna (b) ta’ dan il-mudell biex juru s-sors ta’ kull input ewlieni, li għandu jiġi kontroreferenzjat mar-ringieli korrispondenti fil-Mudell EU CC2.
4. Fin-narrattiva li takkumpanja l-mudell, l-istituzzjonijiet għandhom jinkludu deskrizzjoni tar-restrizzjonijiet kollha applikati għall-kalkolu tal-fondi proprji f’konformità mas-CRR u l-istrumenti, il-filtri prudenzjali u t-tnaqqis li għalihom japplikaw dawk ir-restrizzjonijiet. Dawn għandhom jinkludu wkoll spjegazzjoni komprensiva tal-bażi li fuqha jiġu kkalkolati l-proporzjonijiet kapitali meta dawk il-proporzjonijiet kapitali jiġu kkalkolati bl-użu tal-elementi ta’ fondi proprji ddeterminati fuq bażi li ma tkunx il-bażi stabbilita fis-CRR.

|  |  |
| --- | --- |
| Referenzi legali u struzzjonijiet | |
| **Numru tar-ringiela** | **Spjegazzjoni** |
| 1 | Strumenti kapitali u l-kontijiet tal-primjum azzjonarju relatati  L-istrumenti kapitali u l-kontijiet tal-primjum azzjonarju relatati f’konformità mal-punti (a) u (b) tal-Artikolu 26(1) u mal-Artikoli 27, 28, 29 tas-CRR u l-lista tal-EBA kif imsemmija fl-Artikolu 26(3) tas-CRR, u d-diżaggregazzjoni tagħhom skont it-tip tal-istrument. |
| 2 | Qligħ imfaddal  Il-qligħ imfaddal qabel l-aġġustamenti regolatorji kollha f’konformità mal-punt (c) tal-Artikolu 26(1) tas-CRR (qabel l-inklużjoni ta’ kwalunkwe profitt jew telf nett interim) |
| 3 | Introjtu ieħor komprensiv akkumulat (u riżervi oħrajn)  L-ammont ta’ introjtu ieħor komprensiv akkumulat u ta’ riżervi oħrajn f’konformità mal-punti (d) u (e) tal-Artikolu 26(1) tas-CRR |
| EU-3 a | Fondi għal riskju bankarju ġenerali  L-ammont ta’ fondi għal riskju bankarju ġenerali f’konformità mal-punt (f) tal-Artikolu 26(1) tas-CRR |
| 4 | Ammont ta’ entrati kwalifikanti msemmija fl-Artikolu 484(3) tas-CRR u tal-kontijiet tal-primjum azzjonarju relatati soġġetti għall-eliminazzjoni gradwali mis-CET1  L-ammont ta’ entrati kwalifikanti msemmija fl-Artikolu 484(3) tas-CRR u tal-kontijiet tal-primjum azzjonarju relatati soġġetti għall-eliminazzjoni gradwali mis-CET1 kif deskritt fl-Artikolu 486(2) tas-CRR |
| 5 | Interessi minoritarji (ammont permess fis-CET1 konsolidat)  L-interessi minoritarji (ammont permess fis-CET1 konsolidat) skont l-Artikolu 84 tas-CRR |
| EU-5 a | Profitti interim rieżaminati b’mod independenti netti minn kwalunkwe imposta jew dividend prevedibbli  Il-profitti interim rieżaminati b’mod indipendenti netti minn kwalunkwe imposta jew dividend prevedibbli skont l-Artikolu 26(2) tas-CRR |
| 6 | Kapital tal-Grad 1 ta’ Ekwità Komuni (CET1, Common Equity Tier 1) qabel aġġustamenti regolatorji  Is-somma tal-ammonti fir-ringieli 1 sa EU-5 a ta’ dan il-mudell |
| 7 | Aġġustamenti fil-valur addizzjonali (ammont negattiv)  L-aġġustamenti fil-valur addizzjonali f’konformità mal-Artikoli 34 u 105 tas-CRR (ammont negattiv) |
| 8 | Assi intanġibbli (netti mill-obbligazzjoni ta’ taxxa relatata) (ammont negattiv)  L-assi intanġibbli (netti mill-obbligazzjoni ta’ taxxa relatata) f’konformità mal-punt (b) tal-Artikolu 36(1) u mal-Artikolu 37 tas-CRR (ammont negattiv) |
| 9 | Mhux applikabbli |
| 10 | Assi tat-taxxa differita li jiddependu fuq il-profittabilità futura esklużi dawk li jirriżultaw minn differenzi temporanji (netti mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR) (ammont negattiv)  L-assi tat-taxxa differita li jiddependu fuq il-profittabilità futura esklużi dawk li jirriżultaw minn differenzi temporanji (netti mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR) f’konformità mal-punt (c) tal-Artikolu 36(1) u mal-Artikolu 38 tas-CRR (ammont negattiv) |
| 11 | Riservi ta’ valur ġust relatati ma’ qligħ jew telf fuq ħeġġijiet tal-flussi tal-flus ta’ strumenti finanzjarji li ma jiġux ivvalwati abbażi tal-valur ġust  Ir-riżervi ta’ valur ġust relatati ma’ qligħ jew telf fuq ħeġġijiet tal-flussi tal-flus ta’ strumenti finanzjarji li ma jiġux ivvalwati abbażi tal-valur ġust f’konformità mal-punt (a) tal-Artikolu 33(1) tas-CRR |
| 12 | Ammonti negattivi li jirriżultaw mill-kalkolu tal-ammonti ta’ telf mistenni  L-ammonti negattivi li jirriżultaw mill-kalkolu tal-ammonti ta’ telf mistenni f’konformità mal-punt (d) tal-Artikolu 36(1) u mal-Artikolu 40 tas-CRR |
| 13 | Kwalunkwe żieda fl-ekwità li tirriżulta minn assi titolizzati (ammont negattiv)  Kwalunkwe żieda fl-ekwità li tirriżulta minn assi titolizzati f’konformità mal-Artikolu 32(1) tas-CRR (ammont negattiv) |
| 14 | Qligħ jew telf fuq l-obbligazzjonijiet ivvalwati abbażi tal-valur ġust li jirriżulta minn tibdiliet fl-affidabbiltà kreditizja proprja  Il-qligħ jew it-telf fuq l-obbligazzjonijiet ivvalwati abbażi tal-valur ġust li jirriżulta minn tibdiliet fl-affidabbiltà kreditizja proprja f’konformità mal-punt (b) tal-Artikolu 33(1) tas-CRR |
| 15 | Assi ta’ fond tal-pensjoni b’benefiċċji definiti (ammont negattiv)  L-assi ta’ fond tal-pensjoni b’benefiċċju definit f’konformità mal-punt (e) tal-Artikolu 36(1) u mal-Artikolu 41 tas-CRR (ammont negattiv) |
| 16 | Parteċipazzjonijiet diretti, indiretti u sintetiċi minn istituzzjoni ta’ strumenti tas-CET1 proprji (ammont negattiv)  Il-parteċipazzjonijiet diretti, indiretti u sintetiċi minn istituzzjoni ta’ strumenti tas-CET1 proprji kif deskritti fil-punt (f) tal-Artikolu 36(1) u fl-Artikolu 42 tas-CRR (ammont negattiv) |
| 17 | Parteċipazzjonijiet diretti, indiretti u sintetiċi tal-istrumenti tas-CET 1 ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni (ammont negattiv)  Il-parteċipazzjonijiet diretti, indiretti u sintetiċi tal-istrumenti tas-CET1 ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni kif deskritti fil-punt (g) tal-Artikolu 36(1) u fl-Artikolu 44 tas-CRR (ammont negattiv) |
| 18 | Parteċipazzjonijiet diretti, indiretti u sintetiċi mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi tal-istrumenti tas-CET1 ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) kif deskritti fil-punt (h) tal-Artikolu 36(1) u fl-Artikoli 43, 45, 46, 49(2) u (3) u 79 tas-CRR (ammont negattiv) |
| 19 | Parteċipazzjonijiet diretti, indiretti u sintetiċi mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) kif deskritti fil-punt (i) tal-Artikolu 36(1), fl-Artikoli 43, 45, 47, fil-punt (b) tal-Artikolu 48(1), u fl-Artikolu 49 (1) sa (3) tas-CRR (ammont negattiv) |
| 20 | Mhux applikabbli |
| EU-20 a | Ammont tal-iskopertura tal-entrati li ġejjin li jikkwalifikaw għal RW ta’ 1250 %, meta l-istituzzjoni tagħżel l-alternattiva tat-tnaqqis  L-ammont tal-iskopertura tal-entrati li ġejjin li jikkwalifikaw għal RW ta’ 1250 %, meta l-istituzzjoni tagħżel l-alternattiva tat-tnaqqis, kif deskritt fil-punt (k) tal-Artikolu 36(1) tas-CRR |
| EU-20 b | li minnhom: parteċipazzjonijiet kwalifikanti barra mis-settur finanzjarju (ammont negattiv)  Mill-ammont fl-EU-20 a, l-ammont relatat ma’ parteċipazzjoni kwalifikanti barra mis-settur finanzjarju f’konformità mal-punt (k)(i) tal-Artikolu 36(1) u mal-Artikoli 89 sa 91 tas-CRR (ammont negattiv) |
| EU-20 c | li minnhom: pożizzjonijiet ta’ titolizzazzjoni (ammont negattiv)  Mill-ammont fl-EU-20 a ta’ dan il-mudell, l-ammont relatat mal-pożizzjonijiet ta’ titolizzazzjoni, f’konformità mal-punt (k)(ii) tal-Artikolu 36(1), mal-punt (b) tal-Artikolu 243(1), mal-punt (b) tal-Artikolu 244(1) u mal-Artikolu 258 tas-CRR (ammont negattiv) |
| EU-20 d | li minnhom: konsenji bla ħlas (ammont negattiv)  Mill-ammont fl-EU-20 a ta’ dan il-mudell, l-ammont relatat mal-konsenji bla ħlas f’konformità mal-punt (k)(iii) tal-Artikolu 36(1) u mal-Artikolu 379(3) tas-CRR (ammont negattiv) |
| 21 | Assi tat-taxxa differita li jirriżultaw minn differenzi temporanji (ammont ogħla mil-livell limitu ta’ 10 %, nett mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR) (ammont negattiv)  L-assi tat-taxxa differita li jirriżultaw minn differenzi temporanji (ammont ogħla mil-livell limitu ta’ 10 %, nett mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR) kif deskritti fil-punt (c) tal-Artikolu 36(1), fl-Artikolu 38 u fil-punt (a) tal-Artikolu 48(1) tas-CRR (ammont negattiv) |
| 22 | Ammont li jaqbeż il-livell limitu ta’ 17,65 % (ammont negattiv)  L-ammont li jaqbeż il-livell limitu ta’ 17,65 % f’konformità mal-Artikolu 48(1) tas-CRR (ammont negattiv) |
| 23 | li minnhom: parteċipazzjonijiet diretti, indiretti u sintetiċi mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet  Mill-ammont fir-ringiela 22 ta’ dan il-mudell, l-ammont ta’ parteċipazzjonijiet diretti, indiretti u sintetiċi mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet kif deskritt fil-punt (i) tal-Artikolu 36(1) u fil-punt (b) tal-Artikolu 48(1) tas-CRR |
| 24 | Mhux applikabbli |
| 25 | li minnhom: assi tat-taxxa differita li jirriżultaw minn differenzi temporanji  Mill-ammont fir-ringiela 22 ta’ dan il-mudell, l-ammont ta’ assi tat-taxxa differita li jirriżultaw minn differenzi temporanji kif deskritt fil-punt (c) tal-Artikolu 36(1) fl-Artikolu 38 u fil-punt (a) tal-Artikolu 48(1) tas-CRR |
| EU-25 a | Telf għas-sena finanzjarja kurrenti (ammont negattiv)  It-telf għas-sena finanzjarja f’konformità mal-punt (a) tal-Artikolu 36(1) tas-CRR (ammont negattiv) |
| EU-25 b | Imposti tat-taxxa prevedibbli relatati mal-entrati tas-CET1 ħlief meta l-istituzzjoni taġġusta b’mod xieraq l-ammont ta’ entrati tas-CET1 sa fejn tali imposti tat-taxxa jnaqqsu l-ammont sa fejn dawk l-entrati jistgħu jintużaw biex ikopru r-riskji jew it-telf (ammont negattiv)  L-ammont ta’ imposti tat-taxxa prevedibbli relatati mal-entrati tas-CET1 prevedibbli fil-mument tal-kalkolu tagħhom, ħlief meta l-istituzzjoni taġġusta b’mod xieraq l-ammont ta’ entrati tas-CET1 sa fejn tali imposti tat-taxxa jnaqqsu l-ammont sa fejn dawk l-entrati jistgħu jiġu applikati biex ikopru r-riskji jew it-telf, f’konformità mal-punt (l) tal-Artikolu 36(1) tas-CRR (ammont negattiv) |
| 26 | Mhux applikabbli |
| 27 | Tnaqqis tal-AT1 kwalifikanti li jaqbeż l-entrati tal-AT1 tal-istituzzjoni (ammont negattiv)  It-tnaqqis tal-AT1 kwalifikanti li jaqbeż l-entrati tal-AT1 tal-istituzzjoni kif deskritt fil-punt (j) tal-Artikolu 36(1) tas-CRR (ammont negattiv) |
| EU-27 a | Aġġustamenti regolatorji oħra  L-istituzzjonijiet għandhom jiddivulgaw f’din ir-ringiela kwalunkwe aġġustament regolatorju applikabbli, irrapportat bħala parti mir-rapportar superviżorju u mhux inkluż fi kwalunkwe ringiela oħra ta’ dan il-mudell, inkluż l-ammont ta’ arranġamenti tranżizzjonali tal-IFRS 9, meta rilevanti u sa tmiem il-perjodu tranżitorju |
| 28 | Aġġustamenti regolatorji totali għall-Grad 1 ta’ Ekwità Komuni tas-CET1  Għandhom jiġu kkalkolati bħala s-somma tal-ammonti fir-ringieli 7 sa EU-20 a, 21, 22 u EU-25 a sa EU-27 a ta’ dan il-mudell |
| 29 | Kapital tal-Grad 1 ta’ Ekwità Komuni (CET1)  Għandu jiġi kkalkolat bħala r-ringiela 6 li minnha titnaqqas ir-ringiela 28 ta’ dan il-mudell |
| 30 | Strumenti kapitali u l-kontijiet tal-primjum azzjonarju relatati  L-istrumenti kapitali u l-kontijiet tal-primjum azzjonarju relatati skont l-Artikoli 51 u 52 tas-CRR |
| 31 | li minnhom: ikklassifikati bħala ekwità skont l-istandards tal-kontabilità applikabbli  L-ammont fir-ringiela 30 ta’ dan il-mudell ikklassifikat bħala ekwità skont l-istandards kontabilistiċi applikabbli |
| 32 | li minnhom: ikklassifikati bħala obbligazzjonijiet skont l-istandards kontabilistiċi applikabbli  L-ammont fir-ringiela 30 ta’ dan il-mudell ikklassifikat bħala obbligazzjonijiet skont l-istandards kontabilistiċi applikabbli |
| 33 | Ammont ta’ entrati kwalifikanti msemmija fl-Artikolu 484(4) tas-CRR u tal-kontijiet tal-primjum azzjonarju relatati soġġetti għall-eliminazzjoni gradwali mill-AT1  L-ammont ta’ entrati kwalifikanti msemmija fl-Artikolu 484(4) tas-CRR u tal-kontijiet tal-primjum azzjonarju relatati soġġetti għall-eliminazzjoni gradwali mill-AT1 f’konformità mal-Artikolu 486(3) tas-CRR |
| EU-33 a | L-ammont ta’ entrati kwalifikanti msemmija fl-Artikolu 494a(1) tas-CRR soġġetti għall-eliminazzjoni gradwali mill-AT1 |
| EU-33 b | L-ammont ta’ entrati kwalifikanti msemmija fl-Artikolu 494b(1) tas-CRR soġġetti għall-eliminazzjoni gradwali mill-AT1 |
| 34 | Kapital tal-Grad 1 kwalifikanti inkluż fil-kapital konsolidat tal-AT1 (inklużi l-interessi minoritarji mhux inklużi fir-ringiela 5) maħruġ minn sussidjarji u miżmum minn partijiet terzi  Il-kapital tat-T1 kwalifikanti inkluż fil-kapital tal-AT1 konsolidat (inklużi l-interessi minoritarji mhux inklużi fir-ringiela 5 ta’ dan mudell) maħruġ minn sussidjarji u miżmum minn partijiet terzi kif deskritt fl-Artikoli 85 u 86 tas-CRR |
| 35 | li minnhom: strumenti maħruġa minn sussidjarji soġġetti għal eliminazzjoni gradwali  L-ammont fir-ringiela 34 ta’ dan il-mudell relatat mal-istrumenti maħruġa minn sussidjarji soġġetti għall-eliminazzjoni gradwali kif deskritt fl-Artikolu 486(3) tas-CRR |
| 36 | Kapital tal-Grad 1 Addizzjonali (AT1) qabel aġġustamenti regolatorji  Is-somma tal-ammonti fir-ringieli 30, 33, EU-33 a, EU-33 b u 34 ta’ dan il-mudell |
| 37 | Parteċipazzjonijiet diretti, indiretti u sintetiċi minn istituzzjoni ta’ strumenti tal-AT1 proprji (ammont negattiv)  Il-parteċipazzjonijiet diretti, indiretti u sintetiċi minn istituzzjoni ta’ strumenti tal-AT1 proprji kif deskritti fil-punt (b) tal-Artikolu 52(1), fil-punt (a) tal-Artikolu 56 u fl-Artikolu 57 tas-CRR (ammont negattiv) |
| 38 | Parteċipazzjonijiet diretti, indiretti u sintetiċi tal-istrumenti tal-AT1 ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni (ammont negattiv)  Il-parteċipazzjonijiet diretti, indiretti u sintetiċi tal-istrumenti tal-AT1 ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni kif deskritti fil-punt (b) tal-Artikolu 56 u fl-Artikolu 58 tas-CRR (ammont negattiv) |
| 39 | Parteċipazzjonijiet diretti, indiretti u sintetiċi tal-istrumenti tal-AT1 ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ’il fuq mil-livell limitu ta’ 10 % u nett minn pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi tal-istrumenti tal-AT1 ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) kif deskritti fil-punt (c) tal-Artikolu 56 u fl-Artikoli 59, 60 u 79 tas-CRR (ammont negattiv) |
| 40 | Parteċipazzjonijiet diretti, indiretti u sintetiċi mill-istituzzjoni tal-istrumenti tal-AT1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (nett minn pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi mill-istituzzjoni tal-istrumenti tas-AT1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (nett mill-pożizzjonijiet qosra eliġibbli) kif deskritti fil-punt (d) tal-Artikolu 56 u fl-Artikoli 59 u 79 tas-CRR (ammont negattiv) |
| 41 | Mhux applikabbli |
| 42 | Tnaqqis tat-T2 kwalifikanti li jaqbeż l-entrati tat-T2 tal-istituzzjoni (ammont negattiv)  It-tnaqqis tat-T2 kwalifikanti li jaqbeż l-entrati tat-T2 tal-istituzzjoni kif deskritt fil-punt (e) tal-Artikolu 56 tas-CRR (ammont negattiv) |
| EU-42 a | Aġġustamenti regolatorji oħra fil-kapital tal-AT1  L-istituzzjonijiet għandhom jiddivulgaw f’din ir-ringiela kwalunkwe aġġustament regolatorju applikabbli, irrapportat bħala parti mir-rapportar superviżorju u mhux inkluż fi kwalunkwe ringiela oħra ta’ dan il-mudell |
| 43 | Aġġustamenti regolatorji totali fil-kapital tal-Grad 1 Addizzjonali (AT1)  Is-somma tal-ammonti fir-ringieli 37 sa EU-42 a ta’ dan il-mudell |
| 44 | Kapital tal-Grad 1 Addizzjonali (AT1)  Il-kapital tal-Grad 1 Addizzjonali (AT1), li għandu jiġi kkalkolat bħala r-ringiela 36 li minnha titnaqqas ir-ringiela 43 ta’ dan il-mudell |
| 45 | Kapital tal-Grad 1 (T1 = CET1 + AT1)  Il-kapital tal-Grad 1, li għandu jiġi kkalkolat bħala r-ringiela 29 flimkien mar-ringiela 44 ta’ dan il-mudell |
| 46 | Strumenti kapitali u l-kontijiet tal-primjum azzjonarju relatati  L-istrumenti kapitali u l-kontijiet tal-primjum azzjonarju relatati kif deskritti fl-Artikoli 62 u 63 tas-CRR |
| 47 | Ammont ta’ entrati kwalifikanti msemmija fl-Artikolu 484(5) tas-CRR u tal-kontijiet tal-primjum azzjonarju relatati soġġetti għall-eliminazzjoni gradwali mit-T2 kif deskritt fl-Artikolu 486(4) tas-CRR |
| EU-47 a | L-ammont ta’ entrati kwalifikanti msemmija fl-Artikolu 494a(2) tas-CRR soġġetti għall-eliminazzjoni gradwali mit-T2 |
| EU-47 b | L-ammont ta’ entrati kwalifikanti msemmija fl-Artikolu 494b(2) tas-CRR soġġetti għall-eliminazzjoni gradwali mit-T2 |
| 48 | Strumenti ta’ fondi proprji kwalifikanti inklużi fil-kapital tat-T2 konsolidat (inklużi l-interessi minoritarji u l-istrumenti tal-AT1 mhux inklużi fir-ringiela 5 jew 34) maħruġa minn sussidjarji u miżmuma minn partijiet terzi  L-istrumenti ta’ fondi proprji kwalifikanti inklużi fil-kapital tat-T2 konsolidat (inklużi l-interessi minoritarji u l-istrumenti tal-AT1 mhux inklużi fir-ringiela 5 jew 34 ta’ dan mudell) maħruġa minn sussidjarji u miżmuma minn partijiet terzi kif deskritti fl-Artikoli 87 u 88 tas-CRR |
| 49 | li minnhom: strumenti maħruġa minn sussidjarji soġġetti għal eliminazzjoni gradwali  Mill-ammont fir-ringiela 48, l-ammont relatat mal-istrumenti maħruġa minn sussidjarji soġġetti għal eliminazzjoni gradwali, kif deskritt fl-Artikolu 486(4) tas-CRR |
| 50 | Aġġustamenti għar-riskju ta’ kreditu  L-aġġustamenti għar-riskju ta’ kreditu f’konformità mal-punti (c) u (d) tal-Artikolu 62 tas-CRR |
| 51 | Kapital tal-Grad 2 (T2) qabel aġġustamenti regolatorji  Is-somma tal-ammonti fir-ringieli 46 sa 48 u fir-ringiela 50 ta’ dan il-mudell |
| 52 | Parteċipazzjonijiet diretti, indiretti u sintetiċi minn istituzzjoni ta’ strumenti tat-T2 proprji u tas-self subordinat (ammont negattiv)  Il-parteċipazzjonijiet diretti, indiretti u sintetiċi minn istituzzjoni ta’ strumenti tat-T2 proprji u tas-self subordinat kif deskritti fis-subpunt (i) tal-punt (b) tal-Artikolu 63, fil-punt (a) tal-Artikolu 66 u fl-Artikolu 67 tas-CRR (ammont negattiv) |
| 53 | Parteċipazzjonijiet diretti, indiretti u sintetiċi tal-istrumenti tat-T2 u tas-self subordinat ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni (ammont negattiv)  Il-parteċipazzjonijiet diretti, indiretti u sintetiċi tal-istrumenti tat-T2 u tas-self subordinat ta’ entitajiet tas-settur finanzjarju meta dawk l-entitajiet ikollhom parteċipazzjonijiet inkroċjati reċiproċi mal-istituzzjoni mfassla biex ikabbru b’mod artifiċjali l-fondi proprji tal-istituzzjoni kif deskritti fil-punt (b) tal-Artikolu 66 u fl-Artikolu 68 tas-CRR (ammont negattiv) |
| 54 | Parteċipazzjonijiet diretti, indiretti u sintetiċi tal-istrumenti tat-T2 u tas-self subordinat ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi tal-istrumenti tat-T2 u tas-self subordinat ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont ogħla mil-livell limitu ta’ 10 % u nett mill-pożizzjonijiet qosra eliġibbli) kif deskritt fil-punt (c) tal-Artikolu 66 u fl-Artikoli 69, 70 u 79 tas-CRR (ammont negattiv) |
| 54a | Mhux applikabbli |
| 55 | Parteċipazzjonijiet diretti, indiretti u sintetiċi mill-istituzzjoni tal-istrumenti tat-T2 u tas-self subordinat ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (nett mill-pożizzjonijiet qosra eliġibbli) (ammont negattiv)  Il-parteċipazzjonijiet diretti, indiretti u sintetiċi mill-istituzzjoni tal-istrumenti tat-T2 u tas-self subordinat ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (nett mill-pożizzjonijiet qosra eliġibbli) f’konformità mal-punt (d) tal-Artikolu 66 u fl-Artikoli 69 u 79 tas-CRR (ammont negattiv) |
| 56 | Mhux applikabbli |
| EU-56 a | Tnaqqis ta’ obbligazzjonijiet eliġibbli kwalifikanti li jaqbeż l-entrati ta’ obbligazzjonijiet eliġibbli tal-istituzzjoni (ammont negattiv)  It-tnaqqis ta’ obbligazzjonijiet eliġibbli kwalifikanti li jaqbeż l-entrati ta’ obbligazzjonijiet eliġibbli tal-istituzzjoni f’konformità mal-punt (e) tal-Artikolu 66 tas-CRR (ammont negattiv) |
| EU-56 b | Aġġustamenti regolatorji oħra għall-kapital tat-T2  L-istituzzjonijiet għandhom jiddivulgaw f’din ir-ringiela kwalunkwe aġġustament regolatorju applikabbli, irrapportat bħala parti mir-rapportar superviżorju u mhux inkluż fi kwalunkwe ringiela oħra ta’ dan il-mudell. |
| 57 | Aġġustamenti regolatorji totali għall-kapital tal-Grad 2 (T2)  Is-somma tal-ammonti fir-ringieli 52 sa EU-56 b ta’ dan il-mudell |
| 58 | Kapital tal-Grad 2 (T2)  Il-kapital tal-Grad 2 (T2) li għandu jiġi kkalkolat bħala r-ringiela 51 li minnha titnaqqas ir-ringiela 57 ta’ dan il-mudell |
| 59 | Kapital totali (TC = T1 + T2)  Il-kapital totali li għandu jiġi kkalkolat bħala r-ringiela 45 flimkien mar-ringiela 58 ta’ dan il-mudell |
| 60 | Ammont tal-Iskopertura totali għar-riskju  L-ammont tal-Iskopertura totali għar-riskju tal-grupp |
| 61 | Kapital tal-Grad 1 ta’ Ekwità Komuni  Il-Kapital tal-Grad 1 ta’ Ekwità Komuni (bħala perċentwal tal-ammont tal-iskopertura totali għar-riskju) li għandu jiġi kkalkolat bħala r-ringiela 29 diviża bir-ringiela 60 (espressa bħala perċentwal) ta’ dan il-mudell f’konformità mal-punt (a) tal-Artikolu 92(2) tas-CRR |
| 62 | Kapital tal-Grad 1  Il-Kapital tal-Grad 1 (bħala perċentwal tal-ammont tal-iskopertura totali għar-riskju) li għandu jiġi kkalkolat bħala r-ringiela 45 diviża bir-ringiela 60 (espressa bħala perċentwal) ta’ dan il-mudell f’konformità mal-punt (b) tal-Artikolu 92(2) tas-CRR |
| 63 | Kapital totali  Il-kapital totali (bħala perċentwal tal-ammont tal-iskopertura totali għar-riskju) li għandu jiġi kkalkolat bħala r-ringiela 59 diviża bir-ringiela 60 (espressa bħala perċentwal) ta’ dan il-mudell f’konformità mal-punt (c) tal-Artikolu 92(2) tas-CRR |
| 64 | Rekwiżiti kapitali ġenerali tas-CET1 tal-istituzzjoni  Ir-rekwiżiti kapitali ġenerali tas-CET1 tal-istituzzjoni għandhom jiġu kkalkolati bħala r-rekwiżit tas-CET1 f’konformità mal-punt (a) tal-Artikolu 92(1) tas-CRR, flimkien mar-rekwiżit tas-CET1 addizzjonali li l-istituzzjonijiet huma meħtieġa jżommu f’konformità mal-punt (a) tal-Artikolu 104(1) tad-Direttiva (UE) 2013/36[[2]](#footnote-2)(“CRD”), flimkien mar-rekwiżit ta’ riżerva kombinata f’konformità mal-Artikolu 128(6) tas-CRD) espressi bħala perċentwal tal-ammont tal-iskopertura għar-riskju.  Għandhom jiġu kkalkolati bħala 4,5 % flimkien mar-rekwiżiti tal-Pilastru 2 addizzjonali li l-istituzzjonijiet huma meħtieġa jżommu f’konformità mal-punt (a) tal-Artikolu 104(1) tas-CRD flimkien mar-rekwiżit ta’ riżerva kombinata kkalkolat f’konformità mal-Artikoli 128, 129, 130, 131 u 133 tas-CRD.  Din ir-ringiela se turi l-proporzjon tas-CET1 rilevanti għall-valutazzjoni tar-restrizzjonijiet fuq id-distribuzzjonijiet. |
| 65 | li minnhom: rekwiżit ta’ riżerva ta’ konservazzjoni tal-kapital  L-ammont fir-ringiela 64 (espress bħala perċentwal tal-ammont tal-iskopertura totali għar-riskju) ta’ dan il-mudell relatat mar-rekwiżit ta’ riżerva ta’ konservazzjoni tal-kapital f’konformità mal-Artikolu 129 tas-CRD |
| 66 | li minnhom: rekwiżit ta’ riżerva ta’ kapital kontroċiklika  L-ammont fir-ringiela 64 (espress bħala perċentwal tal-ammont tal-iskopertura totali għar-riskju) ta’ dan il-mudell relatat mar-rekwiżit ta’ riżerva ta’ kapital kontroċiklika f’konformità mal-Artikolu 130 tas-CRD |
| 67 | li minnhom: rekwiżit tar-riżerva għar-riskju sistemiku  L-ammont fir-ringiela 64 (espress bħala perċentwal tal-ammont tal-iskopertura totali għar-riskju) ta’ dan il-mudell relatat mar-rekwiżit ta’ riżerva għar-riskju sistemiku f’konformità mal-Artikolu 133 tas-CRD |
| EU-67 a | li minnhom: rekwiżit ta’ riżerva ta’ Istituzzjoni Globali Sistemikament Importanti (G-SII, Global Systemically Important Institution) jew ta’ Istituzzjoni Oħra Sistemikament Importanti (O-SII, Other Systemically Important Institution)  L-ammont fir-ringiela 64 (espress bħala perċentwal tal-ammont tal-iskopertura totali għar-riskju) ta’ dan il-mudell relatat mar-rekwiżit ta’ riżerva ta’ G-SII jew ta’ O-SII f’konformità mal-Artikolu 131 tas-CRD |
| EU-67 b | li minnhom: rekwiżiti ta’ fondi proprji addizzjonali biex jiġu indirizzati r-riskji għajr ir-riskju ta’ ingranaġġ eċċessiv  L-ammont fir-ringiela 64 (espress bħala perċentwal tal-ammont tal-iskopertura totali għar-riskju) ta’ dan il-mudell relatat mar-rekwiżiti ta’ fondi proprji addizzjonali li jirriżultaw mill-proċess tar-rieżami superviżorju, li jridu jiġu ssodisfati mill-kapital tas-CET1, kif imsemmi fil-punt (a) tal-Artikolu 104(1) tad-Direttiva 2013/36/UE |
| 68 | Kapital tal-Grad 1 ta’ Ekwità Komuni (bħala perċentwal tal-ammont tal-iskopertura għar-riskju) disponibbli wara li jiġu ssodisfati r-rekwiżiti kapitali minimi  Għandu jiġi kkalkolat bħala r-ringiela 61 li minnha jitnaqqsu 4,5 (punti perċentwali), l-EU-67 b, u l-kapital tal-Grad 1 ta’ Ekwità Komuni użat mill-istituzzjoni biex tissodisfa r-rekwiżiti ta’ kapital tagħha tal-Grad 1 u tal-Grad 2 Addizzjonali. |
| 69 | Mhux applikabbli |
| 70 | Mhux applikabbli |
| 71 | Mhux applikabbli |
| 72 | Parteċipazzjonijiet diretti u indiretti ta’ fondi proprji u ta’ obbligazzjonijiet eliġibbli ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont anqas mil-livell limitu ta’ 10 % u nett mill-pożizzjonijiet qosra eliġibbli)  Il-parteċipazzjonijiet diretti u indiretti ta’ fondi proprji u ta’ obbligazzjonijiet eliġibbli ta’ entitajiet tas-settur finanzjarju meta l-istituzzjoni ma jkollhiex investiment sinifikanti f’dawk l-entitajiet (ammont anqas mil-livell limitu ta’ 10 % u nett mill-pożizzjonijiet qosra eliġibbli) f’konformità mal-punt (h) tal-Artikolu 36(1) u mal-Artikoli 45, 46, mal-punt (c) tal-Artikoli 56, 59, 60, mal-punt (c) tal-Artikoli 66, 69, 70 u 72i tas-CRR |
| 73 | Parteċipazzjonijiet diretti u indiretti mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (ammont anqas mil-livell limitu ta’ 17,65 % u nett mill-pożizzjonijiet qosra eliġibbli)  Il-parteċipazzjonijiet diretti u indiretti mill-istituzzjoni tal-istrumenti tas-CET1 ta’ entitajiet tas-settur finanzjarju meta l-istituzzjoni jkollha investiment sinifikanti f’dawk l-entitajiet (ammont anqas mil-livell limitu ta’ 17,65 % u nett mill-pożizzjonijiet qosra eliġibbli) f’konformità mal-punt (i) tal-Artikolu 36(1), mal-Artikoli 43, 45, 47, mal-punt (b) tal-Artikolu 48(1) u mal-Artikolu 49(1) sa (3) tas-CRR (l-ammont totali ta’ tali investimenti li ma jkunux iddivulgati fir-ringiela 19 u fir-ringiela 23 ta’ dan il-mudell) |
| 74 | Mhux applikabbli |
| 75 | Assi tat-taxxa differita li jirriżultaw minn differenzi temporanji (ammont anqas mil-livell limitu ta’ 17.65 %, nett mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR)  L-assi tat-taxxa differita li jirriżultaw minn differenzi temporanji (ammont anqas mil-livell limitu ta’ 17,65 % f’konformità mal-punt (b) tal-Artikolu 48(2) tas-CRR, nett mill-obbligazzjoni ta’ taxxa relatata meta jiġu ssodisfati l-kundizzjonijiet fl-Artikolu 38(3) tas-CRR) f’konformità mal-punt (c) tal-Artikolu 36(1), u mal-Artikoli 38 u 48 tas-CRR (l-ammont totali ta’ tali assi tat-taxxa differita li ma jkunux iddivulgati fir-ringiela 21 u fir-ringiela 25 ta’ dan il-mudell) |
| 76 | Aġġustamenti għar-riskju ta’ kreditu inklużi fit-T2 fir-rigward tal-iskoperturi soġġetti għall-approċċ standardizzat (qabel l-applikazzjoni tal-limitu massimu)  L-Aġġustamenti għar-Riskju ta’ Kreditu inklużi fit-T2 fir-rigward tal-iskoperturi soġġetti għall-approċċ standardizzat f’konformità mal-punt (c) tal-Artikolu 62 tas-CRR |
| 77 | Limitu massimu fuq l-inklużjoni ta’ aġġustamenti għar-riskju ta’ kreditu fit-T2 skont l-approċċ standardizzat  Il-limitu massimu fuq l-inklużjoni ta’ aġġustamenti għar-riskju ta’ kreditu fit-T2 skont l-approċċ standardizzat f’konformità mal-punt (c) tal-Artikolu 62 tas-CRR |
| 78 | Aġġustamenti għar-riskju ta’ kreditu inklużi fit-T2 fir-rigward tal-iskoperturi soġġetti għall-approċċ ibbażat fuq klassifikazzjonijiet interni (qabel l-applikazzjoni tal-limitu massimu)  L-aġġustamenti għar-riskju ta’ kreditu inklużi fit-T2 fir-rigward tal-iskoperturi soġġetti għall-approċċ ibbażat fuq klassifikazzjonijiet interni f’konformità mal-punt (d) tal-Artikolu 62 tas-CRR |
| 79 | Limitu massimu għall-inklużjoni ta’ aġġustamenti għar-riskju ta’ kreditu fit-T2 skont l-approċċ ibbażat fuq klassifikazzjonijiet interni  Il-limitu massimu għall-inklużjoni ta’ aġġustamenti għar-riskju ta’ kreditu fit-T2 skont l-approċċ ibbażat fuq klassifikazzjonijiet interni f’konformità mal-punt (d) tal-Artikolu 62 tas-CRR |
| 80 | Limitu massimu kurrenti fuq l-istrumenti tas-CET1 soġġetti għal arranġamenti ta’ eliminazzjoni gradwali  Il-limitu massimu kurrenti fuq l-istrumenti tas-CET1 soġġetti għal arranġamenti ta’ eliminazzjoni gradwali f’konformità mal-Artikolu 484(3) u mal-Artikolu 486(2) u (5) tas-CRR |
| 81 | Ammont eskluż mis-CET1 minħabba l-limitu massimu (eċċess fuq il-limitu massimu wara t-tifdijiet u l-maturitajiet)  L-ammont eskluż mis-CET1 minħabba l-limitu massimu (eċċess fuq il-limitu massimu wara t-tifdijiet u l-maturitajiet) f’konformità mal-Artikolu 484(3) u mal-Artikolu 486(2) u (5) tas-CRR |
| 82 | Limitu massimu kurrenti fuq l-istrumenti tal-AT1 soġġetti għal arranġamenti ta’ eliminazzjoni gradwali  Il-limitu massimu kurrenti fuq l-istrumenti tal-AT1 soġġetti għal arranġamenti ta’ eliminazzjoni gradwali f’konformità mal-Artikoli 484(4), 486(3) u (5) tas-CRR |
| 83 | Ammont eskluż mill-AT1 minħabba l-limitu massimu (eċċess fuq il-limitu massimu wara t-tifdijiet u l-maturitajiet)  L-ammont eskluż mill-AT1 minħabba l-limitu massimu (eċċess fuq il-limitu massimu wara t-tifdijiet u l-maturitajiet) f’konformità mal-Artikoli 484(4), 486(3) u (5) tas-CRR |
| 84 | Limitu massimu kurrenti fuq l-istrumenti tat-T2 soġġetti għal arranġamenti ta’ eliminazzjoni gradwali  Il-limitu massimu kurrenti fuq l-istrumenti tat-T2 soġġetti għal arranġamenti ta’ eliminazzjoni gradwali f’konformità mal-Artikoli 484(5), 486(4) u (5) tas-CRR |
| 85 | Ammont eskluż mit-T2 minħabba l-limitu massimu (eċċess fuq il-limitu massimu wara t-tifdijiet u l-maturitajiet)  L-ammont eskluż mit-T2 minħabba l-limitu massimu (eċċess fuq il-limitu massimu wara t-tifdijiet u l-maturitajiet) f’konformità mal-Artikoli 484(5), 486(4) u (5) tas-CRR |

**Mudell EU CC2 – Rikonċiljazzjoni tal-fondi proprji regolatorji għall-karta bilanċjali fir-rapporti finanzjarji awditjati**

1. L-istituzzjonijiet għandhom jiddivulgaw l-informazzjoni msemmija fil-punt (a) tal-Artikolu 437 tas-CRR billi jsegwu l-istruzzjonijiet ipprovduti f’dan l-Anness biex jimlew il-Mudell EU CC2 li huwa ppreżentat fl-Anness VII ta’ dan ir-Regolament ta’ Implimentazzjoni.
2. L-istituzzjonijiet għandhom jiddivulgaw il-karta bilanċjali inkluża fir-rapporti finanzjarji ppubblikati tagħhom. Ir-rapporti finanzjarji għandhom ikunu r-rapporti finanzjarji awditjati għad-divulgazzjonijiet ta’ tmiem is-sena.
3. Ir-ringieli tal-mudell huma flessibbli u għandhom jiġu ddivulgati mill-istituzzjonijiet f’konformità mar-rapporti finanzjarji tagħhom. L-entrati ta’ fondi proprji fir-rapporti finanzjarji awditjati għandhom jinkludu l-entrati kollha li huma komponenti tal-fondi proprji regolatorji jew li jitnaqqsu minnhom, inklużi l-ekwità, l-obbligazzjonijiet bħad-dejn, jew linji oħra tal-karta bilanċjali li jaffettwaw il-fondi proprji regolatorji bħall-assi intanġibbli, l-avvjament, l-assi tat-taxxa differita. L-istituzzjonijiet għandhom jespandu l-entrati tal-fondi proprji tal-karta bilanċjali kif meħtieġ biex jiżguraw li jidhru separatament il-komponenti kollha inklużi fil-kompożizzjoni tal-mudell tad-divulgazzjoni tal-fondi proprji (il-Mudell EU CC1). L-istituzzjonijiet għandhom jespandu biss l-elementi tal-karta bilanċjali sal-livell ta’ granularità li huwa meħtieġ biex jiġu dderivati l-komponenti meħtieġa mill-Mudell EU CC1. Id-divulgazzjoni għandha tkun proporzjonata għall-kumplessità tal-karta bilanċjali tal-istituzzjoni.
4. Il-kolonni huma fissi u għandhom jiġu ddivulgati kif ġej:
   1. Kolonna a: L-istituzzjonijiet għandhom jinkludu ċ-ċifri rrapportati fil-karta bilanċjali inklużi fir-rapporti finanzjarji ppubblikati tagħhom f’konformità mal-ambitu kontabilistiku tal-konsolidament.
   2. Kolonna b: L-istituzzjonijiet għandhom jiddivulgaw iċ-ċifri li jikkorrispondu għall-ambitu tal-konsolidament prudenzjali.
   3. Kolonna c: L-istituzzjonijiet għandhom jinkludu l-kontroreferenza bejn l-entrata ta’ sejba proprja fil-Mudell EU CC2 u l-entrati rilevanti fil-mudell ta’ divulgazzjoni tal-fondi proprji EU CC1. Ir-referenza fil-kolonna c tal-Mudell EU CC2 se tkun marbuta mar-referenza inkluża fil-kolonna b tal-Mudell EU CC1.
5. Fil-każijiet li ġejjin li fihom l-ambitu tal-konsolidament kontabilistiku tal-istituzzjonijiet u l-ambitu tagħhom tal-konsolidament prudenzjali jkunu eżattament l-istess, il-kolonni (a) u (b) ta’ dan il-mudell għandhom jingħaqdu flimkien u dan il-fatt għandu jiġi ddivulgat b’mod ċar:
   1. Meta l-istituzzjonijiet jikkonformaw mal-obbligi stabbiliti fil-Parti Tmienja tas-CRR fuq bażi konsolidata jew subkonsolidata iżda l-ambitu tal-konsolidament u l-metodu għall-konsolidament użat għall-karta bilanċjali fir-rapporti finanzjarji jkunu identiċi għall-ambitu tal-konsolidament u l-metodu għall-konsolidament definiti skont il-Kapitolu 2 tat-Titolu II tal-Ewwel Parti tas-CRR, u l-istituzzjonijiet jiddikjaraw b’mod ċar in-nuqqas ta’ differenzi bejn l-ambiti u l-metodi rispettivi għall-konsolidament.
   2. Meta l-istituzzjonijiet jissodisfaw l-obbligi stabbiliti fil-Parti Tmienja tas-CRR fuq bażi individwali.

**Tabella EU CCA – Karatteristiċi ewlenin tal-istrumenti ta’ fondi proprji regolatorji u tal-istrumenti ta’ obbligazzjonijiet eliġibbli.**

1. L-istituzzjonijiet għandhom jiddivulgaw l-informazzjoni msemmija fil-punti (b) u (c) tal-Artikolu 437 tas-CRR billi jsegwu l-istruzzjonijiet ipprovduti f’dan l-Anness biex jimlew it-Tabella EU CCA li hija ppreżentata fl-Anness VII ta’ dan ir-Regolament ta’ Implimentazzjoni.
2. L-istituzzjonijiet għandhom jimlew it-Tabella EU CCA għall-kategoriji li ġejjin: Strumenti tal-Grad 1 ta’ Ekwità Komuni, Strumenti tal-Grad 1 Addizzjonali, Strumenti tal-Grad 2 u, skont it-tifsira tal-Artikolu 72b tas-CRR, strumenti ta’ obbligazzjonijiet eliġibbli.
3. It-tabelli għandhom jinkludu kolonni separati bil-karatteristiċi ta’ kull strument ta’ fond proprju regolatorju u tal-istrumenti ta’ obbligazzjonijiet eliġibbli. F’każijiet li fihom strumenti differenti tal-istess kategorija jkollhom karatteristiċi identiċi, l-istituzzjonijiet jistgħu jimlew kolonna waħda biss li tiddivulga dawn il-karatteristiċi identiċi u tidentifika l-ħruġ li għalih jirreferu l-karatteristiċi identiċi. Meta jiddivulgaw il-kolonni għal dawn l-istrumenti, l-istituzzjonijiet għandhom jiggruppawhom taħt tliet taqsimiet (orizzontalment tul it-tabella) biex jindikaw jekk dawn ikunux biex jissodisfaw (i) ir-rekwiżiti ta’ fondi proprji biss (iżda mhux ta’ obbligazzjonijiet eliġibbli); (ii) kemm ir-rekwiżiti ta’ fondi proprji kif ukoll ta’ obbligazzjonijiet eliġibbli; jew (iii) ir-rekwiżiti ta’ obbligazzjonijiet eliġibbli biss (iżda mhux ta’ fondi proprji).
4. Fir-rigward ta’ strumenti ta’ obbligazzjonijiet eliġibbli li ma jkunux subordinati għal obbligazzjonijiet esklużi, l-istituzzjonijiet għandhom jiddivulgaw biss titoli li jkunu strumenti finanzjarji funġibbli u negozjabbli, bl-esklużjoni ta’ self u ta’ depożiti.

|  |  |
| --- | --- |
| **Struzzjonijiet għall-mili tat-tabella dwar il-karatteristiċi ewlenin tal-istrumenti ta’ fondi proprji u ta’ obbligazzjonijiet eliġibbli regolatorji** | |
| **Numru tar-ringiela** | **Spjegazzjoni** |
| 1 | Emittent  L-istituzzjonijiet għandhom jidentifikaw l-isem legali tal-emittent.  *Test liberu* |
| 2 | Identifikatur uniku (eż. identifikatur CUSIP, ISIN jew Bloomberg għal pjazzament privat)  *Test liberu* |
| EU-2 a | Pjazzament pubbliku jew privat  L-istituzzjonijiet għandhom jispeċifikaw jekk l-istrument ikunx ġie ppjazzat pubblikament jew privatament.  *Agħżel mill-menu: [Pubbliku] [Privat]* |
| 3 | Liġi(jiet) regolatorja/i tal-istrument  L-istituzzjonijiet għandhom jispeċifikaw il-liġi(jiet) regolatorja/i tal-istrument.  *Test liberu* |
| 3a | Rikonoxximent kuntrattwali tas-setgħat ta’ valwazzjoni negattiva u ta’ konverżjoni tal-awtoritajiet ta’ riżoluzzjoni  L-istituzzjonijiet għandhom jispeċifikaw jekk l-istrument ikunx fih klawżola li biha, b’deċiżjoni minn awtorità ta’ riżoluzzjoni jew minn awtorità rilevanti ta’ pajjiż terz, l-ammont prinċipali tal-istrument għandux jiġi vvalwat fuq bażi permanenti jew l-istrument għandux jiġi kkonvertit fi strument tal-Grad 1 ta’ Ekwità Komuni, skont it-tifsira, meta applikabbli, tad-dispożizzjonijiet li ġejjin:  - Fir-rigward tal-istrumenti tal-Grad 1 Addizzjonali, il-punt (p) tal-Artikolu 52(1) tas-CRR;  - Fir-rigward tal-istrumenti tal-Grad 2, il-punt (n) jew (o) tal-Artikolu 63 tas-CRR;  - Fir-rigward tal-obbligazzjonijiet eliġibbli, il-punt (n) tal-Artikolu 72b(2) tas-CRR;  - Fir-rigward ta’ xi wieħed minn dawn ta’ hawn fuq u rregolat bil-liġi ta’ pajjiżi terzi, l-Artikolu 55 tad-Direttiva (UE) 2019/879[[3]](#footnote-3) (“BRRD”).  *Valwazzjoni negattiva u konverżjoni jistgħu jkunu kemm konformi mal-Artikolu 55 BRRD kif ukoll ma’ kwalunkwe wieħed mill-ewwel tliet inċiżi.*  *Agħżel mill-menu: [IVA] [LE]* |
| 4 | Trattament kurrenti li jqis, meta applikabbli, ir-regoli tranżitorji tas-CRR  L-istituzzjonijiet għandhom jispeċifikaw it-trattament regolatorju tranżizzjonali ta’ fondi proprji li jinsab fis-CRR. Il-klassifikazzjoni oriġinali tal-istrument hija l-punt ta’ referenza indipendentement mir-riklassifikazzjoni possibbli fi gradi aktar baxxi ta’ fondi proprji.  *Agħżel mill-menu: [Grad 1 ta’ Ekwità Komuni] [Grad 1 Addizzjonali] [Grad 2] [Ineliġibbli] [mhux applikabbli]*  *Test liberu – speċifika jekk frazzjoni tal-ħruġ ġietx ikklassifikata mill-ġdid fi gradi iżjed baxxi ta’ kapital.* |
| 5 | Ir-regoli tas-CRR ta’ wara t-tranżizzjoni  L-istituzzjonijiet għandhom jispeċifikaw it-trattament regolatorju ta’ fondi proprji skont is-CRR mingħajr ma jqisu t-trattament tranżizzjonali.  *Agħżel mill-menu: [Grad 1 ta’ Ekwità Komuni] [Grad 1 Addizzjonali] [Grad 2] [obbligazzjonijiet eliġibbli] [Ineliġibbli]* |
| 6 | Eliġibbli għal solo/(sub)konsolidat/ solo u (sub)konsolidat  L-istituzzjonijiet għandhom jispeċifikaw il-livell(i) fil-grupp li fih(om) l-istrument ikun inkluż fil-fondi proprji/fl-obbligazzjonijiet eliġibbli.  *Agħżel mill-menu: [Waħdu] [(Sub)Konsolidat] [Waħdu u (Sub)Konsolidat]* |
| 7 | Tip ta’ strument (tipi li għandhom jiġu speċifikati minn kull ġuriżdizzjoni)  L-istituzzjonijiet għandhom jispeċifikaw it-tip ta’ strument, li jvarja skont il-ġuriżdizzjoni.  *Għall-istrumenti tas-CET1, agħżel isem l-istrument fil-lista tas-CET1 ippubblikata mill-EBA skont l-Artikolu 26(3) tas-CRR.*  *Għal strumenti oħra, agħżel minn: opzjoni tal-menu li għandhom jiġu pprovduti lill-istituzzjonijiet minn kull ġuriżdizzjoni – għandhom jiddaħħlu r-referenzi legali tal-Artikoli tas-CRR għal kull tip ta’ strument* |
| 8 | Ammont rikonoxxut f’kapital regolatorju jew f’obbligazzjonijiet eliġibbli (Munita f’miljuni, mid-data tar-rapportar l-aktar reċenti)  L-istituzzjonijiet għandhom jispeċifikaw l-ammont rikonoxxut f’fondi proprji regolatorji jew f’obbligazzjonijiet eliġibbli.  *Test liberu – speċifika b’mod partikolari jekk xi partijiet tal-istrumenti humiex fi gradi differenti tal-fondi proprji regolatorji u jekk l-ammont rikonoxxut f’fondi proprji regolatorji jkunx differenti mill-ammont maħruġ.* |
| 9 | Ammont nominali tal-istrument  L-ammont nominali tal-istrument fil-munita tal-ħruġ u fil-munita użata għall-obbligi ta’ rapportar  *Test liberu* |
| EU-9 a | Prezz tal-ħruġ  Il-prezz tal-ħruġ tal-istrument  *Test liberu* |
| EU-9 b | Prezz tal-fidi  Il-prezz tal-fidi tal-istrument  *Test liberu* |
| 10 | Klassifikazzjoni kontabilistika  L-istituzzjonijiet għandhom jispeċifikaw il-klassifikazzjoni kontabilistika.  *Agħżel mill-menu: [Ekwità tal-azzjonisti] [Obbligazzjoni – kost amortizzat] [Obbligazzjoni – opzjoni ta’ valur ġust] [Interess nonkontrollanti f’sussidjarja konsolidata]* |
| 11 | Data oriġinali tal-ħruġ  L-istituzzjonijiet għandhom jispeċifikaw id-data tal-ħruġ.  *Test liberu* |
| 12 | Perpetwu jew datat  L-istituzzjonijiet għandhom jispeċifikaw jekk strument huwiex datat jew perpetwu.  *Agħżel mill-menu: [Perpetwu] [Datat]* |
| 13 | Data ta’ maturità oriġinali  Għal strument datat, l-istituzzjonijiet għandhom jispeċifikaw id-data ta’ maturità oriġinali (jum, xahar u sena). Għal strument perpetwu, għandha tingħażel “ebda maturità”.  *Test liberu* |
| 14 | Sejħa għal emittent soġġetta għal approvazzjoni superviżorja bil-quddiem  L-istituzzjonijiet għandhom jispeċifikaw jekk hemmx opzjoni ta’ xiri tal-emittent (it-tipi kollha ta’ opzjonijiet ta’ xiri).  *Agħżel mill-menu: [Iva] [Le]* |
| 15 | Data tas-sejħa fakultattiva, dati tas-sejħa kontinġenti u ammont ta’ tifdija  Għal strument b’opzjoni ta’ xiri tal-emittent, l-istituzzjonijiet għandhom jispeċifikaw l-ewwel data tas-sejħa jekk l-istrument ikollu opzjoni ta’ xiri f’data speċifika (jum, xahar u sena) u, barra minn hekk, għandhom jispeċifikaw jekk l-istrument għandux sejħa għal avveniment regolatorju u/jew tat-taxxa. L-istituzzjonijiet għandhom jispeċifikaw ukoll il-prezz tal-fidi, li jgħin biex tiġi vvalutata l-permanenza.  *Test liberu* |
| 16 | Dati tas-sejħa sussegwenti, jekk applikabbli  L-istituzzjonijiet għandhom jispeċifikaw l-eżistenza u l-frekwenza tad-dati tas-sejħa sussegwenti, jekk applikabbli, li jgħinu fil-valutazzjoni tal-permanenza.  *Test liberu* |
| 17 | Dividend/kupun fiss jew varjabbli  L-istituzzjonijiet għandhom jispeċifikaw jekk il-kupun/id-dividend ikunx fiss matul il-ħajja tal-istrument jew varjabbli matul il-ħajja tal-istrument jew attwalment fiss iżda se jgħaddi għal rata varjabbli fil-futur, jew attwalment varjabbli iżda se jgħaddi għal rata fissa fil-futur.  *Agħżel mill-menu: [Fiss], [Varjabbli] [Fiss għal varjabbli], [Varjabbli għal fiss]* |
| 18 | Rata tal-kupun u kwalunkwe indiċi relatat  L-istituzzjonijiet għandhom jispeċifikaw ir-rata tal-kupun tal-istrument u kwalunkwe indiċi relatat li tirreferi għalih ir-rata tal-kupun/tad-dividend.  *Test liberu* |
| 19 | Eżistenza ta’ dividend stopper  L-istituzzjonijiet għandhom jispeċifikaw jekk in-nuqqas ta’ pagament ta’ kupun jew ta’ dividend fuq l-istrument jipprojbixxix il-pagament ta’ dividendi fuq ishma komuni (jiġifieri jekk hemmx dividend stopper).  *Agħżel mill-menu: [iva], [le]* |
| EU-20 a | Kompletament diskrezzjonali, parzjalment diskrezzjonali jew obbligatorju (f’termini ta’ skedar)  L-istituzzjonijiet għandhom jispeċifikaw jekk l-emittent għandux diskrezzjoni sħiħa, diskrezzjoni parzjali jew ebda diskrezzjoni fuq jekk jitħallasx kupun/dividend. Jekk l-istituzzjoni jkollha diskrezzjoni sħiħa biex tikkanċella pagamenti ta’ kupun/dividend fiċ-ċirkustanzi kollha trid tagħżel “kompletament diskrezzjonali” (inkluż meta jkun hemm dividend stopper li ma għandux l-effett li jimpedixxi lill-istituzzjoni milli tħassar il-pagamenti fuq l-istrument). Jekk ikun hemm kundizzjonijiet li jridu jiġu ssodisfati qabel ma l-pagament ikun jista’ jiġi kkanċellat (eż. fondi proprji taħt ċertu livell limitu), l-istituzzjoni trid tagħżel “parzjalment diskrezzjonali”. Jekk l-istituzzjoni ma tkunx tista’ tħassar il-pagament barra mill-insolvenza l-istituzzjoni trid tagħżel “obbligatorju”.  *Agħżel mill-menu: [Kompletament diskrezzjonali] [Parzjalment diskrezzjonali] [Obbligatorju]*  *Test liberu (speċifika r-raġunijiet għal diskrezzjoni, l-eżistenza ta’ dividend pushers, dividend stoppers, ACSM)* |
| EU-20 b | Kompletament diskrezzjonali, parzjalment diskrezzjonali jew obbligatorju (f’termini ta’ ammont)  L-istituzzjonijiet għandhom jispeċifikaw jekk l-emittent għandux diskrezzjoni sħiħa, diskrezzjoni parzjali jew ebda diskrezzjoni fuq l-ammont tal-kupun/tad-dividend.  *Agħżel mill-menu: [Kompletament diskrezzjonali] [Parzjalment diskrezzjonali] [Obbligatorju]* |
| 21 | Eżistenza ta’ żieda jew inċentivi oħra ta’ tifdija  L-istituzzjonijiet għandhom jispeċifikaw jekk hemmx step up jew inċentiv ieħor għat-tifdija.  *Agħżel mill-menu: [Iva] [Le]* |
| 22 | Mhux kumulattivi jew kumulattivi  L-istituzzjonijiet għandhom jispeċifikaw jekk id-dividendi / il-kupuni jkunux kumulattivi jew mhux kumulattivi.  *Agħżel mill-menu: [Mhux kumulattivi] [Kumulattivi] [ACSM]* |
| 23 | Konvertibbli jew mhux konvertibbli  L-istituzzjonijiet għandhom jispeċifikaw jekk l-istrument ikunx konvertibbli jew le.  *Agħżel mill-menu: [Konvertibbli] [Mhux konvertibbli]* |
| 24 | Jekk konvertibbli, skattatur(i) tal-konverżjoni  L-istituzzjonijiet għandhom jispeċifikaw il-kundizzjonijiet li fihom l-istrument jikkonverti, inkluż il-punt tan-nuqqas ta’ vijabbiltà. Jekk awtorità waħda jew aktar ikollha l-kapaċità li tiskatta konverżjoni, għandhom jiġu elenkati l-awtoritajiet. Għal kull waħda mill-awtoritajiet, għandu jiġi ddikjarat jekk humiex it-termini tal-kuntratt tal-istrument li jipprovdu l-bażi legali għall-awtorità biex tiskatta l-konverżjoni (approċċ kuntrattwali) jew jekk il-bażi legali tkunx ipprovduta b’mezzi statutorji (approċċ statutorju).  *Test liberu* |
| 25 | Jekk konvertibbli, kompletament jew parzjalment  L-istituzzjonijiet għandhom jispeċifikaw jekk l-istrument huwiex se jikkonverti dejjem kompletament, jistax jikkonverti kompletament jew parzjalment, jew jekk huwiex dejjem se jikkonverti parzjalment.  *Agħżel mill-menu: [Dejjem Kompletament] [Kompletament jew Parzjalment] [Dejjem parzjalment]* |
| 26 | Jekk konvertibbli, rata ta’ konverżjoni  L-istituzzjonijiet għandhom jispeċifikaw ir-rata ta’ konverżjoni fl-istrument li jassorbi aktar telf.  *Test liberu* |
| 27 | Jekk konvertibbli, konverżjoni obbligatorja jew fakultattiva  Għal strumenti konvertibbli, l-istituzzjonijiet għandhom jispeċifikaw jekk il-konverżjoni hijiex obbligatorja jew fakultattiva.  *Agħżel mill-menu: [Obbligatorja] [Fakultattiva] [MA] u [skont l-opzjoni tad-detenturi] [skont l-opzjoni tal-emittent] [skont l-opzjoni kemm tad-detenturi kif ukoll tal-emittent]* |
| 28 | Jekk konvertibbli, speċifika t-tip ta’ strument li jikkonverti fih  Għal strumenti konvertibbli, l-istituzzjonijiet għandhom jispeċifikaw it-tip ta’ strument li jikkonverti fih. Dan jgħin biex jiġi vvalutat l-assorbiment tat-telf.  *Agħżel mill-menu: [Grad 1 ta’ Ekwità Komuni] [Grad 1 Addizzjonali] [Grad 2] [Oħrajn]* |
| 29 | Jekk konvertibbli, speċifika l-emittent tal-istrument li jikkonverti fih  *Test liberu* |
| 30 | Karatteristiċi ta’ valwazzjoni negattiva  L-istituzzjonijiet għandhom jispeċifikaw jekk hemmx karatteristika ta’ valwazzjoni negattiva.  *Agħżel mill-menu: [Iva] [Le]* |
| 31 | Jekk valwazzjoni negattiva, skattatur(i) tal-valwazzjoni negattiva  L-istituzzjonijiet għandhom jispeċifikaw l-iskattaturi li fihom isseħħ il-valwazzjoni negattiva, inkluż il-punt ta’ nuqqas ta’ vijabbiltà. Meta awtorità waħda jew aktar ikollhom il-kapaċità li jiskattaw valwazzjoni negattiva, għandhom jiġu elenkati l-awtoritajiet. Għal kull waħda mill-awtoritajiet, għandu jiġi ddikjarat jekk humiex it-termini tal-kuntratt tal-istrument li jipprovdu l-bażi legali biex l-awtorità tiskatta l-valwazzjoni negattiva (approċċ kuntrattwali) jew jekk il-bażi legali tkunx ipprovduta b’mezzi statutorji (approċċ statutorju  *Test liberu* |
| 32 | Jekk valwazzjoni negattiva, kompletament jew parzjalment  L-istituzzjonijiet għandhom jispeċifikaw jekk l-istrument huwiex se jiġi vvalwat b’mod negattiv kompletament, jistax jiġi vvalwat b’mod negattiv parzjalment, jew huwiex dejjem se jiġi vvalwat b’mod negattiv parzjalment. Jgħin biex jivvaluta l-livell ta’ assorbiment tat-telf mal-valwazzjoni negattiva.  *Agħżel mill-menu: [Dejjem Kompletament] [Kompletament jew Parzjalment] [Dejjem parzjalment] ]* |
| 33 | Jekk valwazzjoni negattiva, permanentement jew temporanjament  Għal strument tal-valwazzjoni negattiva, l-istituzzjonijiet għandhom jispeċifikaw jekk il-valwazzjoni negattiva hijiex permanenti jew temporanju.  *Agħżel mill-menu: [Permanenti] [Temporanju] [mhux applikabbli]* |
| 34 | Jekk valwazzjoni negattiva temporanja, deskrizzjoni tal-mekkaniżmu ta’ valwazzjoni pożittiva  L-istituzzjonijiet għandhom jiddeskrivu l-mekkaniżmu ta’ valwazzjoni pożittiva.  *Test liberu* |
| 34a | Tip ta’ subordinazzjoni (għal obbligazzjonijiet eliġibbli biss)  L-istituzzjonijiet għandhom jispeċifikaw jekk l-istrument jissodisfax xi wieħed mit-tipi ta’ subordinazzjoni deskritti fil-punt (d)(i), (ii) u (iii) tal-Artikolu 72b(2) tas-CRR.  *Agħżel mill-menu:*  *[Kuntrattwali] jekk l-istrument jissodisfa r-rekwiżiti stabbiliti fil-punt (d)(i) tal-Artikolu 72b(2) tas-CRR;*  *[Statutorja] jekk l-istrument jissodisfa r-rekwiżiti stabbiliti fil-punt (d)(ii) tal-Artikolu 72b(2) tas-CRR;*  *[Strutturali] jekk l-istrument jissodisfa r-rekwiżiti stabbiliti fil-punt (d)(iii) tal-Artikolu 72b(2) tas-CRR;*  *[Eżenzjoni mis-subordinazzjoni] meta l-istrument ma jissodisfa l-ebda waħda mill-forom ta’ subordinazzjoni msemmija hawn fuq u dment li l-istituzzjoni tkun ingħatat permess, skont l-Artikolu 72b(4) tas-CRR, biex tinkludi obbligazzjonijiet mhux subordinati bħala entrati ta’ obbligazzjonijiet eliġibbli.* |
| EU-34 b | Klassifikazzjoni tal-istrument fi proċedimenti normali ta’ insolvenza  L-istituzzjonijiet għandhom jispeċifikaw il-klassifikazzjoni tal-istrument fi proċedimenti normali ta’ insolvenza.  *Kif iddefinita fl-[ITS dwar ir-rapportar tal-MREL].* |
| 35 | Il-pożizzjoni fil-ġerarkija tas-subordinazzjoni f’likwidazzjoni (speċifika t-tip ta’ strument immedjatament superjuri għall-istrument)  L-istituzzjonijiet għandhom jispeċifikaw l-istrument li għalih ikun l-aktar immedjatament subordinat. Meta applikabbli, il-banek għandhom jispeċifikaw in-numri tal-kolonni tal-istrumenti fit-tabella tal-karatteristiċi ewlenin mimlija li għalihom l-istrument ikun l-aktar immedjatament subordinat.  *Test liberu* |
| 36 | Karatteristiċi tranżizzjonati mhux konformi  L-istituzzjonijiet għandhom jispeċifikaw jekk hemmx karatteristiċi mhux konformi.  *Agħżel mill-menu: [Iva] [Le]* |
| 37 | Jekk iva, speċifika l-karatteristiċi mhux konformi  Jekk ikun hemm karatteristiċi mhux konformi, l-istituzzjoni għandha tispeċifika liema huma.  *Test liberu* |
| EU-37 a | Link għat-termini u għall-kundizzjonijiet sħaħ tal-istrument (sinjalazzjoni)  L-istituzzjonijiet għandhom jinkludu l-iperlink li tagħti aċċess għall-prospett tal-ħruġ, inklużi t-termini u l-kundizzjonijiet kollha tal-istrument. |

1. Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012, kif emendat bir-Regolament (UE) Nru 2024/1623 ([ĠU L 176, 27.6.2013, p. 1](https://eur-lex.europa.eu/legal-content/MT/AUTO/?uri=OJ:L:2013:176:TOC); [Ir-Regolament - UE - 2024/1623 - MT - EUR-Lex (europa.eu)](https://eur-lex.europa.eu/legal-content/MT/TXT/?uri=OJ:L_202401623)). [↑](#footnote-ref-1)
2. [↑](#footnote-ref-2)
3. ID-DIRETTIVA (UE) 2019/879 TAL-PARLAMENT EWROPEW U TAL-KUNSILL tal-20 ta’ Mejju 2019 li temenda d-Direttiva 2014/59/UE fir-rigward tal-kapaċità ta’ assorbiment tat-telf u ta’ rikapitalizzazzjoni ta’ istituzzjonijiet tal-kreditu u ditti tal-investiment u d-Direttiva 98/26/KE (ĠU L 150, 7.6.2019, p. 296). [↑](#footnote-ref-3)